Klublarımızın yay hazırlığı, transfer fəaliyyətləri və avrokubok macəraları - LAYİHƏ Sportarena.az\nKlublarımızın yay hazırlığı, transfer fəaliyyətləri və avrokubok macəraları - LAYİHƏ\nSportarena.az 23 İyul 2018, 12:28\nSportarena.az saytı AFFA yanında Media Komitəsinin maliyyələşdirdiyi "Ölkədaxili yarışların (Premyer Liqa, I Divizion və ölkə kuboku) ən yaxşı şəkildə işıqlandırılması" mövzusunda layihənin icrasına start verir.\nLayihə çərçivəsində ilk yazımızda ötən mövsümün yekunlarına görə Azərbaycan Premyer Liqasını ilk dörd sırada tamamlayan, bununla ölkəmizi avrokuboklarda təmsil etmək hüququ əldə edən və bu səbəbdən yeni mövsümün hazırlıqlarına daha erkən başlayan klubların - "Qarabağ", "Qəbələ", "İnter" və "Zirə"nin yay hazırlığı, nəticələri və transfer siyasəti ilə yaxından tanış olacağıq. Növbəti yazımız isə digər klublara - "Kəpəz", "Sumqayıt", "Neftçi" və debütant "Səbail"ə həsr olunacaq.\n"Qarabağ"ın uğur ənənəsi - "Qızıl dubl"\nÖncə başlayaq ötən mövsümün ən uğurlu komandası "Qarabağ"dan. Ağdam klubunu boşuna ötən mövsümün ən uğurlu komandası adlandırmadıq. Təsadüfi deyil ki, Qurban Qurbanovun rəhbərlik etdiyi komanda həm Azərbaycan Premyer Liqasının, həm ölkə kubokunun qalibi olmaqla "qızıl dubl"a etdi. "Köhlən atlar" bu uğura ilk dəfə deyil, ardıcıl üçüncü dəfə nail olurdu. "Qarabağ" ölkə çempionatında mövsüm ərzində meydana çıxdığı 28 oyundan 19-da qalib gəldi. Digər 9 görüşdən 5-də rəqibləri ilə sülh bağlayan ağdamlılar 4 matçda isə meydanı məğlub tərk etmişdi. 46 dəfə rəqib komandaları məyus edən çempion qapısında 14 top görmüşdü ki, bu da mövsümün ən yaxşı nəticəsidir.\nÖlkə kubokuna gedən yol isə heç də çətin olmadı.1/8 finaldan başlayaraq müvafiq şəkildə "Səbail"i (5:0), "Sumqayıt"ı (6:0, 5:2), "Neftçi"ni (2:0, 0:0) və sonda finalda "Qəbələ"ni məğlub edən (2:0) Ağdam təmsilçisi sayca altıncı dəfə ölkə kubokunun qalibi oldu.\nÇempionlar Liqasına hazırlıq\nMövsüm bitdikdən sonra "Qarabağ"ın yay istirahəti elə də çox çəkmədi. Qurban Qurbanovun rəhbərlik etdiyi komanda yeni mövsümün hazırlıqlarına iyunun 1-dən başladı. İki mərhələdən ibarət olan hazılığın ilk 15 günü Bakıda keçdi. Ağdam klubu hazırlığın ilk mərhələsində bir sıra futbolçulardan məhrum oldu. Belə ki, milli komandaların düşərgəsində olanlar toplanışda iştirak edə bilmədi. Bakıda keçirilən İslam Həmrəyliyi oyunlarında U-23 millimizin formasını geyinmiş 5 futbolçu - Elşən Abdullayev, Şahruddin Məhəmmədəliyev, Coşqun Diniyev, Ağabala Ramazanov və Mahir Mədətov da komandanın sıralarına nisbətən gec qoşuldu. Bu səbəbdən Qurban Qurbanov əvəzedici heyətin bir neçə üzvünü əsas komandanın hazırlığına cəlb etmişdi.\nBakı hazırlığı çərçivəsində "Qarabağ" bir yoxlama oyunu keçirdi. "Köhlən atlar" vaxtılə ölkənin ən güclü klublarından biri hesab edilən, Azərbaycan Premyer Liqasının və ölkə kubokunun qalibi olmuş, hazırda isə Həvəskarlar Liqasında çıxış edən "Bakı" ilə üz-üzə gəldi. Ağdam klubu böyük hesablı qələbəyə sevindi - 9:0. "Qarabağ"ın heyətində Dino Ndlovu 5, Mahir Mədətov 2, İbrahim Aslanlı və Nicat Süleymanov hərəyə 1 dəfə fərqlənmişdi.\n"Qarabağ" hazırlığın ikinci mərhələsinə iyunun 17-də Avstriyada başladı. Komandanın digər üzvləri məhz bu ölkədə komandanın sıralarına qoşuldu. Ağdam klubu burada yoxlama oyunlarında da qüvvəsini sınadı. Öncə "Axmat"a 0:1 hesabı ilə məğlub olan ölkə çempionu ikinci görüşünü Bolqarıstan ÇSKA klubuna qarşı keçirdi. Kifayət qədər məhsuldar keçən görüşdən təmsilçimiz məğlub ayrıldı - 2:5.\n"Qarabağ"ın növbəti rəqibi isə bir mövsümlük fasilədən sonra Rusiya Premyer Liqasına qayıdan Moskva "Dinamo"su oldu. Qurban Qurbanov yetirmələri bu görüşdən də məğlub ayrıldı - 0:1. Ağdam təmsilçisi toplanış çərçivəsində sonuncu matçını Danimarkanın güclü klublarından biri hesab edilən "Brondbü"yə qarşı keçirdi. "Qarabağ" Avstriyadakı sonuncu görüşündə də yenilgidən qaça bilmədi - 1:5.\nAlınan məğlubiyyətlər futbol ictimaiyyətində narahatlıq yaratsa da, Qurban Qurbanov daha səbrli davranırdı. Yoxlama oyunlarında nəticədən daha vacib komandanın oyun planın yaxşılaşdırılması əsas məqsəd idi. Mövcud vəziyyətin rəsmi oyunlarda davam etməyəcəyi gözlənilirdi. Belə də oldu. Bu barədə bir qədər sonra. "Qarabağ" iyulun 3-də Avstriya toplanışına yekun vuraraq Bakıya qayıtdı. Çempionlar Liqasının II təsnifat mərhələsində qarşılaşacağı "Samtredia" ilə görüşün hazırlığını çempion Bakıda davam etdirdi.\nGöndərilən futbolçular, gecikən transferlər\n"Qarabağ" həmişə transfer siyasətinə həssaslıqla yanaşan klublardan biri olub. Təsadüfi deyil ki, Ağdam təmsilçisi tələsik transferlərdənsə, gecikmiş amma uğurlu keçidlərin tərəfdarıdı. Bu dəfə də belə oldu. Futbol ictimaiyyəti "Qarabağ" nə vaxt transfer edəcək?" sualına cavab tapmağa çalışsa da, Qurbanov Qurbanov və "Qarabağ" rəhbərliyi təmkinli davranmağa çalışırdı. Çünki komandadan kifayət qədər futbolçu göndərilmişdi və onlara layiqli əvəzləyici tapmaq lazım idi. Boyan Şaranov, Vüqar Nadirov, İlqar Qurbanov və Muarem Muarem Ağdam klubunun əsas komandasından ayrılan futbolçular idi. Ötən mövsümü icarə əsasında "Zirə"də keçirən Vüqar Mustafayevlə müqaviləyə xitam verilmişdi. Bununla belə, müqaviləsi başa çatan Qara Qarayev, Əfran İsmayılov, Ansi Aqolli və Migel Maderaya (Miçel) yeni sözləşmə təklif edilmiş və müsbət cavab alınmışdı.\n"Qarabağ" göndərilən futbolçuların əvəzinə kifayət qədər yaxşı futbolçular cəlb edə bilib. Ağdam klubunun yerli bazardan yeganə transferi "İnter"dən Abbas Hüseynov olub. Gənc müdafiəçinin keçidi böyük ehtimalla gələcəyə hesablanıb. Digər transferlər isə legionerlərdi. Ötən mövsüm müdafiənin mərkəzində ciddi problem yaşayan və xüsusilə Rəşad Sadıqovun tez-tez zədələnməsindən sonra yararan problemləri Qurban Qurbanov Polşanın "Legiya" klubundan Yakup Jezniçakın transfer ilə aradan qaldırmağl planlaşdırır. Digər diqqət çəkən transfer isə "Şaxtyor"da çıxış etmiş qolkiper Anton Kanibolotskinin keçidi idi. Qapı xəttində İbrahim Şehiçlə rəqabət yarada biləcək qapıçının transferi bu mövqenin daha da möhkəmləndirə bilərdi ki, Qurban Qurbanov da böyük ehtimalla bu məqamı nəzərə alıb.\nTürkiyənin "Alanyaspor" klubundan transfer edilən vinger Vild-Donald Geryeyə isə Muarem Muaremin və qış da "Adanaspor"a transfer edilən Reynaldo Silvanın əvəzləyicisi kimi baxılır. Haitili futbolçu ona bəslənən ümidləri komandanın düşərgəsinə yenicə qoşulmasına rəğmən doğrultmağa başlayıb. Belə ki, o, Çempionlar Liqasının II təsnifat mərhələsi çərçivəsində baş tutan "Samtredia" ilə ilk oyununda (5:0) fərqlənmişdisə, cavab görüşündə isə komandasına qələbə qazandırdı (1:0).\nYeni macəranın möhtəşəm başlanğıcı - Və ya yeni şanlı tarixin bir addımlığında\nArdıcıl dördüncü dəfə ölkə çempionu olaraq Çempionlar Liqasına vəsiqə qazanan "Qarabağ" bu tunirə möhtəşəm başlanğıc etdi. II təsnifat mərhələsində Gürcüstan təmsilçisi "Samtredia" ilə üz-üzə gələn Ağdam klubu cütün taleyini elə ilk görüşdəcə - Bakıdaca həll etdi. Çempionumuz çox güc sərf etmədən rəqibini meydana çıxmağına peşman etdi - 5:0. Bu nəticə cavab görüşünü formallığa çevirsə də, Qurban Qurbanov komandanın arxayınlaşmasına imkan vermədi. Elə bunun nəticəsində təmsilçimiz cavab görüşündə də qələbə qazandı - 1:0.\n"Qarabağ"ın III təsnifat mərhələsindəki rəqibi isə "Şerif" oldu. Moldova çempionu Albaniyanın "Kukesi" klubuna iki görüşün nəticəsində qalib gələrək çempionumuza rəqib olub. Tərəflər arasında ilk görüş iyulun 25-i saat 21:00-da Bakıda, cavab görüşü isə 1 həftə sonra - avqustun 1-də eyni saatda keçiriləcək.\n"Şerif" III təsnifat mərhələsində bu vaxta kimi qarşımıza çıxan rəqiblərdən ən münasibidir desək, bəlkə də yanılmarıq. Təsadüfi deyil ki, "Qarabağ" Moldova çempionu ilə görüşlərdə favorit hesab edilir. Təcrübə baxımından rəqibindən üstün olan Qurban Qurbanovun yetirmələri bu amildən yararlana bilərlər. Bununla belə, "Şerif" təhlükəli, bir o qədər sirrli komandadır. Yay transfer pəncərəsi zamanı komandanın heyətində edilən dəyişiklər bunun göstəricisidi. Hər şeyə rəğmən, "Qarabağ" yeni şanlı tarix yazmağa çox yaxındır. O tarix ki bizi Avropada dahada zirvələrə qaldıra, bəlkə də Çempionlar Liqasının qrup mərhələsinə bir addım da yaxınlaşdıra bilər.\n"Qəbələ" ciddi dəyişikliklər\nÖtən mövsüm "Qəbələ" üçün uğurlu hesab edilə bilərmi? Bu suala cavab tapmaq çox çətindi. Ardıcıl ikinci il Avropa Liqasının qrup mərhələsinə vəsiqə qazanan, Premyer Liqada və ölkə kubokunda gümüş medallara yiyələnən və sadəcə "Qarabağ"ın gerisində qalan "qırmızı-qaralar"ın rəhbərliyi ötən mövsümü uğursuz hesab etdi. Təsadüfi deyil ki, klubun büdcəsinin azaldıldığı barədə xəbərlər yayıldı. Bununla belə, baş məşqçi Roman Qriqorçuk yeni müqavilə təklif edildi heyətdə də kifayət qədər ciddi dəyişikliklər edildi.\nTeo Uiks, Rəşad Eyubov, Rəşad Sadiqov, Rafael Santos, Daniel Subotiç, Məhəmməd Mirzəbəyov, Sergey Zenyov, Nika Kvekveskiri və David Pietrzkieviç komandadan göndərildi. Onların əvəzinə çox sayda, amma kifayət qədər təcrübəli və yaxşı CV-ə malik olan futbolçular cəlb edildi. Yerli futbolçulardan "Qarabağ"dan ayrılan İlqar Qurbanov, son mövsümü "Zirə"də keçirən Elvin Məmmədov, AZAL-ın Premyer Liqanı tərk etməsindən sonra klubsuz qalan Aqil Məmmədovla müqavilə imzalandı. "Qəbələ"nin transfer etdiyi legionerlər də maraqla qarşılandı. Polşanın “Qurnik Lençna” klubundan Xavi Ernandes Qonzales, Fransa "Brest"indən Stiven Jozef-Monroz, Hollandiyanın "Den Haaq" klubundan Dion Malone, Almaniya futbolunda kifayət qədər nüfuza sahib olan "Nürnberq"dən Deyv Bultuis transfer edildisə, Türkiyənin "Göztəpə" klubundan Famussa Kone, Şotlandlya "Reyncers"indən Endi Hallidey icarəyə götürüldü.\nBütün bu dəyişikliklər qısa müddət ərzində edildi. Bu səbəbdən futbolçuların bir çoxu az sayda yoxlama oyunlarında iştirak etdi. Yeri gəlmişkən, "Qəbələ" yeni mövsümün hazırlığına iyunun 3-də başlayıb. İyunun 6-a qədər Bakıda hazırlıq keçən bölgə təmsilçisi toplanışı Avstriyanın Tirol bölgəsində davam etdirib. Ayın 23-ə qədər burada hazırlıq keçən "qırmızı-qaralar" 4 günlük istirahətdən sonra Avstriyanın digər şəhəri Zaltsburqda məşqlərini bərpa edib.\n"Qəbələ" yoxlama oyunlarında da qüvvəsini sınayıb. İlk sınaq matçı Avstriyanın "Fulpmes" klubuna qarşı olub. Təmsilçimiz rəqibini "qol yağışı"na tutub - 8:0. "Qırmızılar"ın ikinci rəqibi "Rusiya"nın "Axmat" klubu oldu. Çeçenistan təmsilçisi "Qarabağ" kimi "Qəbələ"yə də minimal hesabla qalib gəldi - 1:0. Roman Qriqorçukun rəhbərliyi komandanın növbəti görüşlərini "Stubay cup" mini turniri çərçivəsində keçirdi. Bir hissədən ibarət olan oyunlardan keçirilən turnirdə "Qəbələ" ilə yanaşı Avstriyanın "Vakker" və Bolqarıstanın ÇSKA klubu iştirak etdi. "Qəbələ" turnirdəki hər iki görüşündə məğlub oldu. Avstriya təmsilçisinə 0:1 hesabı ilə uduzan Premyer Liqamızın gümüş mükafatçısı bolqarlara 0:2 hesabı ilə məğlub oldu. Mini turnirin qalibi elə ÇSKA oldu. "Hərbiçilər" "Vakker"i 1:3 hesabı ilə məğlub etməklə buna nail oldu.\n"Qəbələ"nin növbəti rəqibi kifayət qədər güclü komanda idi. Söhbət Kiyev "Dinamo"sundan gedir. Ukrayna təmsilçisi ilə görüşdə "qırmızı-qaralar" rəqibinə müqavimət göstərsə də, məğlubiyyətdən qaça bilmədi - 1:2. Təmsilçimizin sonuncu yoxlama oyunundakı rəqibi də Hollandiyanın heç zəif olmayan "Utrext" klubu idi. Digər görüşlərdən fərqli olaraq bu dəfə Roman Qriqorçukun yetirmələri meydanı qalib kimi tərk etdilər - 1:0.\nPolyaklara ağır sillə\nTəlim-məşq toplanışını başa vurduqdan sonra "Qəbələ" komanda olaraq bütün diqqətini Avropa Liqasının II təsnifat mərhələsində qarşılaşacaqları "Yaqelloniya" ilə oyuna yönəltmişdi. Polşa təmsilçisi ilə Bakıda keçirilən ilk oyun 1:1 hesabı ilə başa çatsa da, vəziyyət "qırmızı-qaralar"ın ürəyincə deyildi. Yeni oyunçulardan qurulmuş komandada bir sıra problem vardı. Roman Qriqorçuk da bu məqamı gizlətmir, bununla belə inamı itirmirdi. Ukraynalı mütəxəsis sözügedən oyundan sonra 1:1 hesabının faciə olmadığını, Polşada sona qədər mübarizə aparacaqlarını bidirdi. Polşalılar isə "Qəbələ"ni asanlıqla keçəcəklərini söyləyirdilər. Xüsusilə rəqib komandanın baş məşqçisi İreniuş Mamrot arxayın şəkildə açıqlamalar verirdi. Qriqorçuk sözünün üstündə durdu. Polşadakı qarşılaşmaya fırtına kimi başlayan "Qəbələ" matçın 18-ci dəqiqəsində İlqar Qurbanovun vurduğu qol sayəsində hesabda önə keçdi. Qoldan sonra oyuna nəzarəti bir an belə olsa itirməyən təmsilçimiz 88-ci dəqiqədə Filip Ozobiçlə mərhələnin taleyinə tam şəkildə aydınlıq gətirdi. Əslində Ozobiçin qolu onları hesabdan erkən silən polyaklara sillə əvəzi oldu. Mamrot oyundan sonra etiraf etdi ki, futbolçuların diqqəti mərhələ adlamamış III təsnifat mərhələsindəki "Panatinaikos"la oyuna yönəlmişdi. Hansı ki, həmin oyuna "Yaqelloniya" yox, "Qəbələ" çıxacaq.\nKöhnə tanışlar yenə üz-üzə\nBəli, "Qəbələ"nin III təsnifat mərhələsindəki rəqibi bizə yaxşı olan "Panatinaikos"dur. "Qəbələ" daha öncə qrup mərhələsinə gedən yolda bu komandaya qalib gəlmişdi. İki il öncə Avroliqanın pley-off mərhələsi çərçivəsində Bakıda baş tutan ilk görüşdə qapılara qol vurulmasa da, cavab oyununda təmsilçimiz sərfəli nəticə qazana bilmişdi - 2:2. Məhz səfərdə vurulan qollar "Qəbələ"ni tarixində ilk dəfə qrup mərhələsinə çıxarmışdı. 2 il sonra bu komandalar yenə üz-üzə gələcək. "Panatinaikos"un heyətində ciddi dəyişikliklər edilib. "Qəbələ" də sözün hər mənasında əvvəlki komanda deyil. Bir sözlə, azarkeşləri kifayət qədər maraqlı 2 qarşılaşma gözləyir.\nArtıq neçənci ildir ki, "İnter"in problemləri bitmək bilmir. Başverənlər barədə hər kəsdə kifayət qədər məlumat olduğunundan təffərrüata varmağa lüzum görümürük. Paytaxt təmsilçisi ötən mövsümü çox çətinliklə keçirdi. Məlum transfer qadağasının qüvvəyə minməsindən öncə heyətini bir neçə oyunçu ilə gücləndirən "ağ-göylər" qış transfer pəncərəsi zamanı komandanın vacib oyunçulardan ikisini - Ruslan Abışovu və Ağabala Ramazanovu satmaq məcburiyyətində qaldı. Həmin vaxt məlum oldu ki, "İnter"in kifayət qədər ciddi problemləri var. Əsas sponsor Beynəlxalq Bank klubu maliyyələşdirməkdən və idarə etməkdən imtina edərək AFFA-ya təhvil verib. Bütün bu çətinliklər komandaya təsirsiz ötüşmədi. Klub daxilində maaş problemi və gərginlik yarandı. Bununla belə, mövcud vəziyyət komandanın Premyer Liqadakı çıxışına elə də çox siraət etmədi. Komanda mövsümün əvvəlindən qərarlaşdığı üçüncü pilləni sona kimi heç kimə vermədi və bürünc medalla yanaşı, Avropa Liqasına vəsiqə qazandı. Mövsümün sonlarında isə klubda Müşahidə Şurası yaradıldı. Şuranın sədri vəzifəsinə AFFA-nın İdarə heyətinin üzvü, Futzal Federasiyasını və "Araz Naxçıvan" Futzal Klubunun prezidenti Zaur Axundov təyin edildi.\nHeyəti çətinliklə qorudular\nZaur Axundov işə başlayarkən ciddi çətinliklərlə üzləşdi. Futbolçuların əksərinin klubla müqaviləsi başa çatmışdı. Digər klublar isə həmin futbolçulara daha yaxşı müqavilələr təklif etmişdi. Hətta oyunçuların bir neçəsi bu təklifləri müsbət cavablandırmışdı. Amma Axundov son anda məsələyə müdaxilə edərək vəziyyəti dəyişdi. Ancaq 3 futbolçunu razı salmaq mümkün olmadı. Abbah Hüseynov "Qarabağ"la müqavilə bağladısa, Zurab Xzinaşvili futbolçu karyerasını ümumiyyətlə başa vurdu. Səlahət Ağayev isə "Neftçi" ilə razılığa gəlsə də, "ağ-qaralar"ın rəhbərliyi qolkiperin Avropa Liqasında "İnter"ə kömək etməsinə razılıq verdi.\nErkən başlanan hazırlıq\n"İnter" yeni mövsümün hazırlığına erkən - mayın 25-də başladı. 11 gün ərzində "İnter Arena"da məşq etməklə kifayətlənən paytaxt təmsilçisi toplanışın ikinci mərhələsini iyulun 6-dan etibarən Türkiyənin Bolu şəhərində keçdi. Bakılılar hazırlıq çərçivəsində 3 yoxlama oyununda qüvvəsini sınadı. İlk görüşünü Kamerunun "Colombe Sportive" klubuna qarşı keçirən təmsilçimiz 1:0 hesabı ilə qalib gəlib. "İnter"in ikinci rəqibi Boluda hazırlıq keçən digər təmsilçimiz "Zirə" oldu. Bu görüş qəsəbə komandasının qələbəsi ilə nəticələndi - 0:2. "Ağ-göylər" Boludakı sonuncu matçını Rumıniyanın "Viitorul" klubuna qarşı keçirdi. "İnter" bu görüşdən qalib ayrılmağa müvəffəq oldu - 2:1. İyulun 18-də Bolu toplanışını başa vuran komanda vətənə qayıdıb və Avropa Liqasındakı ilk matçına qədər Bakıda hazırlıq keçib.\nFaciə ilə bitən macəra\nAvropa Liqasının I təsnifat mərhələsində "İnter"in rəqibi Serbiyanın "Mladost" klubu oldu. Təmsilçimiz ilk matçını səfərdə keçirdi və gözlənilməz şəkildə qələbə qazandı. Paytaxt təmsilçisi cütün taleyini demək elə ilk oyundaca həll etmişdi. 3:0 hesablı qələbənin başqa cür şərhi ola bilməzdi. Adrian Skarlatakenin dublu, Rauf Əliyevin bir qolu ilə qələbə qazanan təmsilçimiz cavab görüşündə də rəqibinə şans vermədi. Bu dəfə "İnter" 2:0 hesablı qələbəyə sevindi. Komandamızın qollarını isə hərəyə bir dəfə fərqlənən Denis Silva və Nizami Hacıyev vurdu.\nII təsnifat mərhələsində rəqibimiz Lüksemburq "Fola"sı idi. Bəli, bu komanda "İnter" üçün uyğun rəqib hesab edilirdi. Komandanın növbəti mərhələyə keçmək şansları da yüksək qiymətləndirilirdi. Tərəflər arasında ilk görüş Bakıda baş tutdu. Təmsilçimiz çətin və gərgin mübarizə şəraitində keçən görüşün son dəqiqələrində qələbə topunu vura bildi. Mirhüseyn Seyidov komandasına vacib qələbə qazandırdı. Səfər oyunu öncəsi artıq hər şey "İnter" xeyrinə idi. Komandamızın etibarlı müdafiə xəttinin üstünlüyü rəqibə verəcəyi inanındırıcı deyildi. Atalarımızın gözəl misalı var - sən saydığını say, gör fələk nə sayır. "Fola" cavab görüşündə nəinki vəziyyəti dəyişməyə müvəffəq oldu, hətta Lüksemburq futbolu üçün şanlı tarix yazdı. "İnter" gözlənilməz şəkildə böyük hesabla uduzdu - 1:4. Bu son demək idi. Paytaxt klubunun Avroliqadakı macərasının arzuolunmaz sonu.\n"İnter"də hər şey dəyişir\nAvropa Liqasında mübarizə aparan "İnter" artıq bir sıra dəyişikliklərin astanasındadı. Klub stadionunu, bazasını, loqosunu, formalarını, hətta rənglərini belə dəyişir. Stadion və bazanın dəyişdirilməsi klubun ixtiyarında olan məsələ deyil. Belə ki, paytaxt təmsilçisinin keçmiş prezidenti Cahangir Hacıyev Beynəlxalq Bankdan böyük məbləğdə kredit götürüb və sənədlərdə girov kimi "İnter Arena"nı göstərib. Məlum hadisələrdən sonra həmin kredit problemli kreditlər siyahısında yer alıb. Sözügedən bankın problemli kreditləri ilə "Aqrarkredit" şirkəti məşğul olur. Kreditlə bağlı vəziyyətin müsbət mənada dəyişmədiyini görən təşkilat "İnter"dən stadionunu təhvil verməyi tələb edib. Klub rəhbərliyi isə məcbur şəkildə buna əməl edəcək. "İnter" bundan sonra ev oyunlarını "Dalğa Arena"da keçirəcək. Komanda AFFA-nın Mərdəkanda yerləşən milli komandalar üçün yaradılmış bazasında məskunlaşacaq.\n"İnter"in loqosu da dəyişəcək. Buna səbəb kimi əvvəlki loqoda klubun keçmiş sponsoru olan Beynəlxalq Bankın simvollarının təsvir edilməsidi. Buna uyğun olaraq klubun yeni formalarda meydana çıxacaq.\nİkinci cəhddən istəyinə çatan "Zirə"\n"Zirə" yeni yaranmasına rəğmən, ölkə futbolunda artıq kifayət qədər nüfuz qazanmış klublardan biridir. Təsadüfi deyil ki, komanda Premyer Liqadakı debüt - 2015/16 mövsümündəcə gümüş medallara yiyələnərək Avropa Liqasına vəsiqə qazanmışdı. Ancaq UEFA-nın yeni qaydalarına görə avrokuboklarda iştirak edən klub ən azı 3 mövsüm fəaliyyətdə olmalıdı. "Qartallar" isə sadəcə 2 il idi yaranmışdı. 2014/15 mövsümündə Birinci diviziondan elitanın, bir il sonra isə Premyer Liqadan avrokubokların qapısını döymüşdü. Bununla belə, qəsəbə komandası bir mövsüm sonra istəyinə çatdı. Mövsümün sonunda Premyer Liqanın dördüncüsü olan "Zirə" Avropa Liqasında iştirak hüququ qazandı. AFFA ötən ilki hadisənin təkrar yaşanmaması üçün cəld tərpənərək UEFA-ya paytaxt təmsilçisi ilə bağlı müraciət ünvanladı. Federasiya Avropanın ali futbol qurumundan xahiş etdi ki, avrokubok oyunları gedən zaman 3 yaşını qeyd edəcək "Zirə"yə vaxtından bir neçə ay öncə qitəmiqyaslı yarışlara buraxılması ilə bağlı qərar verilsin. UEFA da öz növbəsində bu təklifə müsbət yanaşdı. Beləcə "Zirə"nin Avroliqada iştirak etməsi ilə bağlı hər hansı bir əngəl qalmadı.\nMövsüm bitdikdən sonra "Zirə" rəhbərliyi baş məşqçi Ayxan Abbasovun başçılığı altında komanda daxilində ciddi dəyişiklərə başladı. Migel Lorenso, Nurlan Novruzov, Ben Sanqare, Elvin Məmmədov, Cavid Tağıyev və Sezar Meza Kolli kimi futbolçular komandadan göndərildi. Onların əvəzinə kifayət qədər futbolçu cəlb edildi. "Kəpəz"lə müqaviləsini yeniləməyən Nicat Qurbanov və Orxan Əliyev, "Qəbələ"dən ayrılan Rəşad Sadiqov , İsrailin Hapoel Aşkelon klubundan David Manqa, İsveçin "Siriyanska"sındn Kervens Belfort, Türkiyənin "Qaziantep BB" klubundan Jozef Bum və Polşa "Qurnik"indən Qabriel Matey transfer edildi. Eyni zamanda, ötən mövsümü "Zirə"də keçirən, mövsümün sonunda "Qarabağ"ın xidmətində maraqlı olmadığı Vüqar Mustafayev də transfer edilənlərin siyahısında yer aldı.\n"Qartal"ın Bolu səfəri\n"Zirə" avrokubokların hazırlığına "İnter" kimi mayın 25-də başladı. Həmin tarixdə bir araya gələn komanda iyun 10-a kimi Zirə qəsəbə stadionunda məşq etməklə kifayətləndi. İyunun 11-dən etibarən isə hazırlığın ikinci mərhələsinə start verildi. Türkiyənin Bolu şəhərində məskunlaşan komanda burada 3 yoxlama görüşündə qüvvəsini sınadı. İlk görüşdə Bakı "İnter"inə 2:0 hesabı ilə qalib gələn "qartallar" ikinci sınaq matçında Kamerunun “Columbe Sportive” klubuna divan tutdu - 8:0. Qəsəbə təmsilçisi toplanış çərçivəsində üçüncü və sonuncu matçını Rumıniyanın "Vitorul" klubun qarşı keçirdi. Qarşılaşma rəqibin 2:1 hesablı qələbəsi ilə başa çatdı. İyunun 21-də Bolu toplanışını başa vuraraq vətənə dönən komanda Avropa Liqasının startına qədər Zirədə hazırlıqlarını davam etdirdi.\nQeyd etdiyimiz kimi, geridə qoyduğumuz günlər "Zirə" üçün xüsusiliyi ilə seçidli. "Qartallar" Avropa Liqasında debüt etdilər. Ayxan Abbasovun komandasının debütü yaxşı alındı. Avroliqanın I təsnifat mərhələsində Lüksemburqun "Differdanj"la üz-üzə gələn təmsilçimiz Riçart Qadze və Kervens Belfortun qolları ilə inamlı qələbə qazandı. Cavab görüşü isə təmsilçimiz üçün çətin və həyəcanlı keçdi. Ev sahibləri matçın 10-cu dəqiqəsində Devid Vandenbrokla hesabı açdılar. Bundan sonra ehtiyalı oyuna üstünlük verən "Zirə"yə vəziyyəti dəyişmək üçün mütləq qol və ya qollar vurmaq lazım idi. Qəsəbə komandasının futbolçuları bu istəklərinə 63-cü dəqqədə çata bildilər. David Manqa fərqləndi. Bu qoldan 4 dəqiqə sonra təmsilçimiz Riçard Qadzenin qolu sayəsində hesabda önə keçməyi bacardıl. Bununla da "qartallar" tarixində ilk dəfə qartıldığı Avropa Liqasında mərhələ adlamağı bacardı.\nZəhra üçün qara sarğı\n"Zirə" Lüksemburqda təkcə mərhələ adlamaqla yadda qalmadı. Klub rəhbərliyinin iyulun 4-də Ermənistan ordusunun açdığı atəş nəticəsində həlak olan mülki şəxslərin - 2 yaşlı Zəhra və onun nənəsinin xatirəsinə görə futbolçuların meydana qara sarğıyla çıxmasıyla bağlı UEFA-ya müraciətinə qurum gözlənilməz şəkildə müsbət cavab verdi. Qitənin ali futbol qurumu yalnız "Zirə"nin futbolçuların qara sarğıdan istifadə etməyə icazə verdi. "Qartallar"ın bu addımı ölkədə rəğbətlə qarşılandı.\nII təsnifat mərhələsində isə "Zirə"nin rəqibi "Astra" oldu. Rumıniya təmsilçisi ötən mövsüm Avropa Liqasında mübarizə aparmış və mübarizliyi ilə özündən söz etdirmişdi. Bununla belə, maliyyə problemləri ilə üzləşən komanda ciddi dəyişikliklərə məruz qalmışdı. Bu səbəbdən "qartallar"ın işi müəyyən qədər yüngülləşirdi. Ancaq səfərdə baş tutan ilk görüş gözlədiyimiz kimi keçmədi. İlk dəqiqələrdən üstünlüyü ələ alan ev sahibləri maç boyu təmsilçimizin qapısı qarşısında təhlükəli epizodlar yaratdılar. Onların bu üstünlüyü matçın sonunda hesabda da öz əksini tapdı - 3:1. Komandamızın heyətində yeganə qolun müəllifi təcrübləli Rəşad Sadiqov oldu. Səfərdə vurulan qol Ayxan Abbasov olmaqla bütün komandanı cavab oyunu öncəsi mübarizə əzmini itirməməyə sövq edirdi. Elə də oldu. "Zirə"nin futbolçuları vaxtından əvvəl təslim olmaq istəmədilər. Onların bu istəyi meydanda öz əksini tapdı. Qarşılaşmaya sürətli hücumlarla başlayan komandamız matç boyunca saysız-hesabsız qol imkanları yaratsa da, bunların heç birindən yararlana bilmədi. "Zirə"nin futbolçuları həmin gün təkcə bəxtləri ilə deyil, həm matçın gürcüstanlı referisi Georgi Vadaçkoriya və "Astra"nın hər epizoddan sonra yerə uzanaraq vaxt keçirməyə çalışan futbolçularıyla da mübarizə aparırdılar. Görüş isə başladığı kimi də bitdi - 0:0.\nBununla da "Zirə"nin Avropa macərası ikinci təsnifat mərhələsindəcə başa çatdı. Bu nəticəni "qartallar" üçün uğursuz hesab etmək bəlkə də düzgün olmaz. Mübarizəni dayandırmasına rəğmən, bütün görüşlərdə rəqibindən qorxmadan döyüşən "Zirə" üçün bu, ilk təcrübə və yeni uğurlar üçün yaxşı başlanğıc oldu.


“Arabo” terrorçusu: Sevinin ki, tək Zəngəzur gedir…\n19:01 09.07.2021 Siyasət\nErmənilər Nikol Paşinyana ona görə səs veriblər ki, onlar heç bir halda müharibə istəmirlər. Ermənistanda çoxları öz şəxsiyyətini və mədəsini istənilən maraqlardan üstün tutur.\nAxar.az xəbər verir ki, bu barədə erməni KİV-ə müsahibəsində “Arabo” erməni terrorçu dəstəsinin yaradıcısı Manvel Yegiazaryan bildirib.\n“Əgər erməni xalqı yaranmış vəziyyətdən yalnız Qarabağ və Zəngəzur üzərində nəzarəti itirməklə çıxa bilsə, mən bundan məmnun olacağam. Çünki İlham Əliyev bir neçə dəfə deyib ki, İrəvan qədim Azərbaycan şəhəridir. Sevinin ki, tək Zəngəzur gedir”, – deyə o bildirib.\nXatırladaq ki, terrorçulardan ibarət “Arabo” (adı əvvəlcə “Qaregin Njde” olub - red.) dəstəsi 1990-cı ilin əvvəllərində formalaşıb. “Arabo” batalyonu müharibə vaxtı Xocalı şəhərinə hücum və soyqırımda iştirakla ad çıxarıb. “Arabo” terrorçularının dinc əhaliyə qarşı qətllər, talanlar və zorakılıq aktlarında iştirakına dair çoxsaylı sübutlar mövcuddur.\nDəstə 1992-ci ildə Azərbaycan döyüşçüləri tərəfindən tamamilə məhv edilib.


2021, 13 İyun, bazar, Bakı vaxtı 02:50\nPrezidentlər Ulyanovskda mətbuat konfransında, 24 noyabr 2009\nAzərbaycanla Ermənistan arasında Dağlıq Qarabağ münaqişəsinin nizamlanması prosesi indi də İlham Əliyevin Rusiya səfərinin fonunda siyasi ekspertlərin diqqət mərkəzində qalmaqdadır. Almaniyanın Münhen şəhərindəki görüşün ab-havası düşüncələri hələ tam tərk etməmiş politoloqlar Rusiyanın Ulyanovsk şəhərindəki görüşdən danışmağa başlayıblar.\nHƏM MƏRASİM, HƏM QARABAĞ…\nNoyabrın 24-də Azərbaycan və Rusiya prezidentləri – İlham Əliyevlə Dmitri Medvedev Ulyaknovskın parklarının birinə Heydər Əliyevin adının verilməsi mərasiminə qatılmaqla həm də Qarabağdan danışıblar. Prezidentlərin bu barədə söhbətləşəcəyinə dair artıq Rusiyanın «İnterfaks» agentliyi əvvəlcədən məlumat vermişdi. Ancaq bu məlumat olmadan belə mütəxəssislər İlham Əliyevin Rusiyada əsasən nədən danışacağını ehtimal edirdilər.\nParlamentin Təhlükəsizlik və Müdafiə Komitəsinin üzvü Zahid Oruc deyir ki, bu cür görüşlərin proqrammı əvvəlcədən tutulsa da, dövlət başçılarının regiondakı vəziyyət, Qarabağ danışıqlarının real durumu barədə də danışacaqları şübhə doğurmur.\nAzərbaycan prezidenti hazırkı gerçəklikdə elə bir siyasət aparmaqdadır ki, Ermənistan Rusiya münasibətləri tam olaraq Azərbaycanın əleyhinə çevrilməsin. Və ən azı Qarabağ məsələsində bu təsiri nisbi səviyyədə neytrallaşdırmaq mümkün olub.\n«Bu səfər Qarabağ danışıqlarının çox mühüm bir fazaya daxil olduğu dönəmdə Rusiya və Azərbaycan arasında mühüm anlaşmalara təsir göstərəcək. Çünki bütün hallarda regiondakı siyasi qüvvələr nisbətinin, ya coğrafi müstəvidə hərbi şəraitin dəyişməsi Rusiyanın iştirakı olmadan baş verə bilməz. Və onun hər hansı formada təsiri olmadan da gerçəkləşdirilməyəcəkdir. Məsələn, Rusiya sülhməramlı qüvvələr məsələsini sıradan bir fakt kimi qəbul edəcəkmi? Ona görə də bütün bu məsələlərin belə qabaqlayıcı dönəmdə Azərbaycan və Rusiya prezidentləri arasında danışıqlardan keçməsi çox faydalıdır və bu səfər bizim mənafelərimizə uyğundur».\nZAHİD ORUCUN FİKRİNCƏ, RUSİYA MÜHÜM FAKTORDUR\nZahid Oruc düşünür ki, Rusiyanın bölgədəki proseslərə həlledici təsir imkanını saxlaması Qarabağ danışıqlarında mühüm faktordur. Dnestryanı, eləcə də Cənubi Osetiya və Abxaziya konfliktləri ilə müqayisədə Rusiyanın Qarabağ məsələsində fərqli davranış nümayiş etdirməsi Azərbaycan hakimiyyətinin qurduğu siyasətin hesabınadır. Amma burada elə dəqiq sərhədlər qurulmalıdır ki, bu yaxınlaşma hər hansı bir formada Azərbaycanın özünü Rusiyanın təsir dairəsinə daxil etməsin. Zahid Orucun sözlərinə görə, hazırda beynəlxalq aləmdə xarakterizə edilərkən Azərbaycan İranın və Rusiyanın təsir dairəsində olmayan ölkə kimi vurğulanır.\nHEYDƏR ƏLİYEVDƏN QALMA KÖRPÜ\nAzərbaycan və Rusiya prezidentlərinin Ulyanovskda Qarabağa dair nə danışdıqları barədə hələlik ətraflı məlumat verilmir. Amma səfər barədə məlumatlar var. Noyabrın 24-də prezidentlər - İlham Əliyev və Dmitri Medvedev Volqa çayı üzərindən çəkilən körpünün yuxarı hərəkət hissəsinin açılışında iştirak edilər. Bu köpünün tikintisi barədə qərarın verilməsində keçmiş SSRİ Nazirlər Soveti sədrinin birinci müavini Heydər Əliyev yaxından iştirak edib.\nKonfliktlərin həlli mərkəzinin rəhbəri Elxan Mehdiyev deyir ki, bu görüşün Azərbaycan üçün müsbət təsiri ola bilər. Səfər zamanı Qarabağdan danışılsa da, hər halda Rusiya prezidenti Dmitri Medvedev İlham Əliyevi Heydər Əliyevin də rolu olan bir işin nəticəsi ilə əlaqədar Ulyanovska dəvət edib.\n«Bu baxımdan bu görüş Azərbaycan üçün xoş niyyətli bir mühitdə əlamətdar ola bilər. Yəni Rusiya tərəfi Azərbaycanın maraqlarını daha həssaslıqla qiymətləndirər və yardım edər»\nAvropanı Uralla, eləcə də Sibirlə birləşdirən bu sözügedən körpünün tikintisinə 1980-ci illərin əvvəllərində başlanılıb. 80-ci illərin sonunda isə Cənubi Qafqazın iki respublikasını - Azərbaycanla Ermənistanını bir birindən ayıran Qarabağ münaqişəsi başlayıb.\nAZƏRBAYCANIN XARİCİ SİYASƏTİNDƏ BIR NÖV DƏYİŞİKLİK HİSS OLUNMAQDADIR\n«Ayna» – «Zerkalo» qəzetlərinin şərhçisi Azər Rəşidoğlu deyir ki, prezidentlərin Ulyanovsk görüşü Bakı ilə Yerevan arasındakı uçurumun üzərində hansısa körpünün əsasını qoymayacaq. Sadəcə bundan sonra diplomatiyaların atacaqları addımların dəqiqləşdirilməsinə xidmət edəcək. Onun fikrincə son zamanlar Azərbaycanın xarici siyasətində bir növ dəyişiklik hiss olunmaqdadır. Azərbaycan hakimiyyətinin yüksək təmsilçiləri Rusiya yönümlü bəyanatlar verməyə başlayıb. Azərbaycanda anti-Amerika əhval ruhiyyəsi çoxalır. Belə bir anda Rusiya rəsmilərinin Bakıya gəlişi və Azərbaycan rəhbərinin Rusiya rəhbəri ilə görüşü qaçılmaz idi. Bu baxımdan Rusiya prezident administrasiyasının rəhbəri Serqey Narışkinin Bakıya səfəri, eləcə də İlham Əliyev və Dmitri Medvedevin görüşü yəqin ki, anti-Amerika əhval ruhiyyəsinindən xəbər verir.\n«Zənnimcə artıq istər Qərb, istərsə də Rusiya Azərbaycan hakimiyyətinin fikrini öyrənmək istəyirlər. Yəni Azərbaycan diplomatiyasında dəyişiklik olacaq ya yox və Münhendən sonra Ulyanovsk görüşü bu münaqişənin həllində kimin prioritet təşkil etdiyinə cavab tapmağa çalışacaq. Yəni Azərbaycan Minsk qrupu və Qərb diplomatiyası ilə əməkdaşlıq edir, yoxsa Rusiyanın göstərdiyi yolla gedir».\nAzər Rəşidoğlu hesab edir ki, əgər Azərbaycan Rusiyanın göstərdiyi yolla gedəcəksə hərbi əməliyyatların başlanması barədə ritorik bəyanatlar çoxalacaq.


Karabakh.TV | Aydın Mirzəzadə: “Bu xəritə Ermənistanın işğalçı xislətini bir daha sübut etdi”\nAydın Mirzəzadə: “Bu xəritə Ermənistanın işğalçı xislətini bir daha sübut etdi”\n“Ermənistanda qonşu ölkələrə qarşı ərazi iddiaları dövlət səviyyəsindədir”.\nBu barədə Publika.az-a açıqlamasında Milli Məclisin deputatı Aydın Mirzəzadə deyib.\nOnun sözlərinə görə, İrəvan metrostansiyasının əsas girişində “Böyük Ermənistan” xəritəsinin asılması da bunu sübut edir: “Ermənistan tək Azərbaycana yox, Türkiyəyə, Gürcüstana, İrana, eləcə də digər ölkələrə qarşı açıq şəkildə ərazi iddiaları irəli sürür. Əslində, bununla Ermənistan özünü ifşa edir və regionda təxribat yuvası olduğunu göstərir”.\nA. Mirzəzadə qeyd edib ki, məlum xəritəyə görə Ermənistanı beynəlxalq məhkəməyə vermək mümkündür: “Lakin onlar iddia edirlər ki, tarixdə nə vaxtsa bu ərazilər onların olub. Ona görə də beynəlxalq hüquq qarşısında məsuliyyətdən qaça bilər. Sadəcə olaraq, bütün dünya bu ölkənin iddialarını görməli və buna qarşı çıxmalıdır. Ermənistanın təsadüfən yaratdığı dövlətçiyi bu gün daxili qarşıdurmalar, iqtisadi burulğanlar içində boğulur. Bu iddialar ermənilərin özlərinin gələcəyinə ciddi təhlükə yaradır”.\nA. Mirzəzadə qeyd edib ki, Ermənistanın iddiaları ilə reallıq arasında uçurum var.\n“Ermənistanın başı özünə qarışıb, beynəlxalq hüquq normalarına zidd yaşam tərzi daxili qarşıdurmaya gətirib çıxarıb. Bu qarşıdurma nə vaxt bitəcəyi bilinmir, hətta bitəcəyi sual altındadır. Bu baxımdan, belə iddialar absurd yanaşmadan başqa bir şey deyil. Sadəcə olaraq, region dövlətləri də, dünya dövlətləri də bu ölkənin işğalçı xislətini bir daha görür”, – deyə o bildirib.


Ağcabedide qaçırılan müellime ailesine qaytarıldı - Azadliq Xeber\nAğcabedide qaçırılan müellime ailesine qaytarıldı\nAğcabədidə qaçırılan müəllimə ailəsinə qaytarıldı\n09.02.2016 / 12:54 xeber –\nFevralın 1-də Ağcabədi rayonunda qaçırılan müəllim ailəsinə qaytarılıb.\nAPA-nın Qarabağ bürosunun xəbərinə görə, 3 saylı Ağcabədi şəhər tam orta məktəbinin müəllimi Fəridə Ağayevanı yaxın qohumu Nadir Ağayevin evlənmək məqsədilə qaçırdığı müəyyənləşib. Bildirilir ki, ailə böyükləri onlarla söhbət edəndən sonra qız evlərinə qayıtmağa razı olub. F. Ağayeva polisə izahatında N. Ağayevin onu zorla qaçırmadığını, könüllü getdiyini bildirib. N. Ağayevdən şikayətçi olmayan müəllim valideynləri razılıq verdikləri təqdirdə onunla ailə quracağını bildirib.


45 dəqiqədə 45 şagirdə nə dərs keçmək olar? – Məktəblərdə SIXLIQ PROBLEMİ » Aztehsil.com\nBakı məktəblərinin ciddi problemlərindən biri də siniflərdə şagird sıxlığıdır. Bu durum xüsüsilə şəhərin mərkəzində yerləşən məktəblər üçün xarakterikdir.\nPaytaxtdakı bəzi məktəblərdə siniflərdə 40 nəfərdən artıq şagird təhsil alır. Bir nəfər təhsil işçisinin 45 nəfərə dərs keçməsinin keyfiyyətə təsir etməsi isə şübhə doğurmur. 45 dəqiqə ərzində müəllimin sinifdə bütün uşaqlara vaxt ayırması sadəcə mümkün deyil.\nQeyd edək ki, pandemiya şəraitində bu məsələnin necə tənzimlənəcəyi Təhsil Nazirliyi tərəfindən cavablandırılıb. Bildirilib ki, ümumilikdə dərslərin pandemiya qaydalarına uyğunlaşdırılması üçün qaydalar hazırlanır və dərslər başlanmazdan əvvəl məktəblərə veriləcək.\nLakin məlumdur ki, problem yalnız pandemiya dövrü üçün aktual deyil.\nTəhsil Nazirliyi yanında İctimai Şuranın sədr müavini Nadir İsrafilov bildirib ki, sıxlıq məsələsi ümumilikdə Azərbaycan məktəbləri üçün deyil, Bakının mərkəzində fəaliyyət göstərən məktəblər üçün xarakterikdir:\n"Bu problem əsasən məskunlaşma ilə bağlı yaranır. Məktəbə qəbul qaydalarında ərazi amili önə çəkilir. Ona görə də əhalinin sıx yaşadığı yerlərdə yerləşən məktəblərdə sıxlıq yaranır. Ümumilikdə Azərbaycan məktəblərində 85 mindən çox sinif var, onun təqribən 300-də 40-dan yuxarı şagird var. Bu isə 0,4 faiz edir”.\nEkspert bildirir ki, Təhsil Qanuna görə, siniflər 20 şagirddən kompilektləşdirilməlidir:\n"Təbii ki, sinifdə çox uşağın olması keyfiyyətə təsir edir. Litseylərdə siniflər 12-15 nəfərdən formalaşdığına görə, onların göstəriciləri yüksək olur”.\nİctimai Şura təmsilçisi məktəblərdə şagird sıxlığının qarşısının alınmasını maarifləndrimə yolu ilə valideynlərin başqa məktəblərə yönəldilməsində görür:\n"Başqa formada bunu etmək vətəndaşların hüquqlarını pozmaq olardı. Məktəbyanı ərazilərin imkan verdiyi yerlərdə əlavə korpuslar tikilir. Amma elə məktəblər var ki, əlavə binaların tikilməsi üçün yer də yoxdur”.\nNadir İsrafilov rus bölmələrində şagird sıxlığı məsələsinə də toxunub:\n"İndi bir çoxları rus bölməsində oxumağa "prestij” kimi baxır. Digər tərəfdən isə rus bölmələrində şagird sıxlığı müəllim çatışmazlığına görə yaranır. Son iki ildə bu axının qarşısının alınması üçün Təhsil Nazirliyi müsahibə yolu ilə qəbulla bağlı qərar qəbul edib. Burada uşaqların rus dilində danışa bilməsi əsas götürülür. Bu qərar axının qarşını müəyyən qədər almaqla yanaşı həm də doğru qərardır”.\nŞöbə müdiri məktəblərdə şagird sıxlığının azaldılması üçün seçilən istiqamətlərdən danışdı


Azərbaycan 38 mindən artıq avtomobil idxal edib\n15:15 20-10-2020 20\n2020-ci ilin yanvar-sentyabr ayları ərzində Azərbaycan xaricdən 38 min 632 ədəd avtomobil idxal edib.\nmilletinsesi.info-ın Dövlət Gömrük Komitəsindən əldə etdiyi məlumata əsasən, idxal edilən avtomobillərin ümumi statistik dəyəri 462,7 milyon ABŞ dollarını təşkil edib.\nBelə ki, idxal edilən 129 ədəd sürücü daxil olmaqla 10 nəfər və ya daha çox adam daşımaq üçün nəzərdə tutulmuş mühərrikli nəqliyyat vasitələrinin ümumi statistik dəyəri 11,6 milyon dollar, həmçinin, 36 mindən çox adam daşımaq üçün nəzərdə tutulmuş minik avtomobilləri və digər mühərrikli nəqliyyat vasitələri idxal edilib ki, onların da ümumi statistik dəyəri 401,7 milyon dollar olub.\nEyni zamanda, onlardan daxili yanma mühərriklə yanaşı, elektrik mühərriklə də hərəkətə gətirilən nəqliyyat vasitələrinin sayı 3 min 678 olub ki, bunların ümumi dəyəri 20,9 milyon ABŞ dollarını təşkil edib.\n8,1 milyon dollar dəyərində 142 ədəd yalnız elektrik mühərriklə hərəkətə gətirilən nəqliyyat vasitələri, 35,1 milyon dollar dəyərində 2 min 377 ədəd yük daşımaq üçün mühərrikli nəqliyyat vasitələri, 14,1 milyon dollar dəyərində 90 ədəd xüsusi təyinatlı mühərrikli nəqliyyat vasitələri idxal edilib.


BMT komissiyası 2011-ci ildə Ermənistana aid Azərbaycan tərəfindən təqdim edilmiş şikayəti əsassız tanıyıb: Kajoyan BMT komissiyası 2011-ci ildə Ermənistana aid Azərbaycan tərəfindən təqdim edilmiş şikayəti əsassız tanıyıb: Kajoyan\nBMT komissiyası 2011-ci ildə Ermənistana aid Azərbaycan tərəfindən təqdim edilmiş şikayəti əsassız tanıyıb: Kajoyan\nBMT-nin Avropa iqtisadi komissiyası Ermənistan barədə Azərbaycan tərəfindən təqdim edilmiş şikayəti əsassız taıyıb.\nBu barədə ER Xarici İşlər nazirliyinin Beynəlxalq təşkilatları üzrə şöbənin rəisi Vahram Kajoyan öz feysbuk səhifəsində yazıb.\nO, xüsusilə yazıb: “Səkkiz il ərzində diplomatik “müharibə” və çox gərgin “məhkəmə” dinləmələri və danışıqları nəticəsində bu gün BMT-nin Avropa iqtisadi komissiyasının “Transsərhəd kontekstində ətraf mühitə təsirin qiymətləndirilməsi barədə” (Espu, 1991-ci il) konvesiyası çərçivəsində Ermənistan üçün çox vacib məsələ qələbəli şəkildə başa çatdıq.\nXırdalıqları təqdim etməyərək deyəm ki, 2011-ci ildə Azərbaycan Ermənistana qarşı şikayət təqdim edib, hansı da səkkiz il ərzində bir neçə onlarla dinləmələr zamanı Xarici İşlər, Təbiət qorunması və Enerji nazirliyi nümayəndə heyəti tərəfindən bütün maddələrlə rədd edilib.\nBu gün rəsmi olaraq qərar qəbul edilib və bizim təqdim etmiş faktlarımıza əsasən təsdiq olunub ki, Ermənistan Konvensiyanın müddəalarına tam riayət edir və Azərbaycanın şikayəti əsassızdır. Səkkiz illik ədalətli mübarizədə və gərgin işlərdə əvəzsiz yardım göstərilməsi üçün bütün həmkarlarıma təşəkkür edirəm”.


Kərimli Həmidova hücum etdi və... - Qalstuk altında gizlənənlərin DAVASI\n3 Aprel 2019 16:34\nMüxalifətin 30 ildir dəyişməyən mahiyyəti Azərbaycan Xalq Hərəkatının aprelin 1-də baş tutan qalmaqallı iclasında bir daha ortaya çıxdı: ağır söyüşlər, əlbəyaxa dava, illərdir “siyasətçiyəm” deyib kürsülərini vermək istəməyənlərin diktaturası, təhqir jarqonunun hakim kəsilməsi, iddia etdikləri “siyasətçi” adına uyğun olmayan, “tin uşaqları” səviyyəsində davranışlar... AXH-nin iclası bu deyilənləri əyani şəkildə göz önünə sərdi.\nİkincisi, Milli Şuradan ayrılan bu şəxslərdən qisas almaq. Vaxtilə Milli Şurada təmsil olunan İsgəndər Həmidov Kərimlinin çətiri altından çıxandan sonra daha çox Müsavat partiyasına yaxınlaşdı. Bu gün AXH-də təmsil olunanların əksəriyyəti də zamanında Milli Şuranın üzvləri idilər, lakin 2013-cü il prezident seçkilərindən sonra onlar Əli Kərimlinin şəxsi və öz partiyasının ambisiyalarını hər şeydən üstün tutduğunu əsas gətirərək, dağılışdılar. Bu, Milli Şuranın parça-parça olması ilə nəticələndi. "Qisas qiyamətə qalmaz" prinsipi ilə baş verən dava Kərimli üçün göydəndüşmə hesab oluna bilər.


"Qürbətdən gələn məktublar" nümayiş etdirilib\n"Qürbətdən gələn məktublar" ünvana çatdı\n11:44 22.11.2016 (Yenilənib 11:55 22.11.2016)\nSəhnə əsəri ilk dəfə teatrda 2003-cü ildə rejissor, xalq artisti Ramiz Həsənoğlunun quruluşunda "Brüsseldən məktublar" adı ilə səhnəyə qoyulub\nBAKI, 22 noy — Sputnik. Akademik Milli Dram Teatrında "Qürbətdən gələn məktublar" tamaşası nümayiş etdirilib. Teatrın mətbuat xidmətindən Sputnik-ə verilən məlumata görə, yazıçı-diplomat Həsən Həsənovun eyniadlı əsəri əsasında hazırlanan iki hissəli dramın rejissoru xalq artisti Mərahim Fərzəlibəyovdur.\nSəhnə əsərinin quruluşçu rəssamı əməkdar mədəniyyət işçisi İlham Elxanoğlu, musiqi tərtibatçısı Həmid Kazımzadədir. Tamaşada əsas rolları xalq artistləri Ramiz Məlik, Laləzar Mustafayeva, Hacı İsmayılov, əməkdar artistlər Kazım Abdullayev, Əjdər Həmidov, Elşən Cəbrayılov, Vəfa Zeynalova, aktyor Elçin Əfəndi ifa edib.\nQeyd edək ki, səhnə əsəri ilk dəfə teatrda 2003-cü ildə rejissor, xalq artisti Ramiz Həsənoğlunun quruluşunda "Brüsseldən məktublar" adı ilə səhnəyə qoyulub. Onu da xatırladaq ki, çağdaş günümüzlə səsləşən tamaşada M.F.Axundzadənin obrazını ilk dəfə xalq artisti Əliabbas Qədirov, daha sonra xalq artisti İlham Əsgərov canlandırıb.\n"Qürbətdən gələn məktublar", Akademik Milli Dram Teatrı, səhnə, teatr, tamaşa


«Betmen» də çaşdı - Olimpiya Idman NövləriOlimpiya Idman Növləri\nAll Content Ağırlıqqaldırma (448) Antidopinq (73) Atçılıq (121) Atıcılıq (58) Atletika (104) Avrokuboklar (2. 723) Avropa çempionatları (366) Badminton (91) Bakı-2015 (546) Birinci divizion (535) Bizim güşə (65) Boks (567) Böyük beşlik (712) Çimərlik futbolu (58) Cüdo (887) Digər (10) Dünya çempionatları (458) Formula 1 (615) Foto (705) Futbol (10. 040) Futzal (356) Gəzən (6) Gimnastika (297) Güləş (1. 614) Həvəskarlar liqası (5) İdman tibbi (11) İran Pro liqası (122) Kamandan oxatma (7) Karate (214) Layihə (19) Millətlər liqası (73) Milli idman növləri (16) Milli komandalar (1. 531) Müsahibə (550) Olimpizm (878) Ölkə kuboku (429) Paralimpiya (135) Postsovet çempionatları (515) Premyer liqa (6. 318) Qadın futbolu (127) Qeyri-olimpiya idman növləri (477) Qılıncoynatma (156) Qış idman növləri (17) Qolf (4) Rəsmi (230) Şahmat (866) Stolüstü tennis (78) Su idman növləri (145) Taekvondo (306) Tennis (13) Tədbir (210) Top komanda (681) Triatlon (58) Türkiyə 1-ci liqası (257) Türkiyə Super liqası (198) Uncategorized (106) Uşaq futbolu (180) Velosiped idmanı (470) Video (912) Voleybol (714)\n«Betmen» də çaşdı\n21 noyabr 2014 / 16:18 Baxış sayı: 463\nMəşhur «Betmen» komikslərinin müəllifi və brendin bütün hüquqlarının sahibi olan şirkət İspaniya La Liqasında çıxış edən «Valensiya» klubunu məhkəməyə verib. «Allsport.az» xəbər verir ki, sahibkarlar klubun emblemi ilə məşhur film qəhrəmanının məlum işarəsi arasında uyğunluq oldğunu iddia edirlər. Onlar bu xüsusda hətğta Avropa İttifaqının əmtəə nişanlarının qeydiyyatı qurumuna da müraciət ediblər.\nBu iddia İspaniyada dərhal geniş əks-səda doğurub. Çünki «Valensiya» klubu 1919-cu ildən qara yarasa təsvirini özünə emblem seçib. O vaxt nə Betmen var idi, nə də bu imicdən istifadə edən başqa bir qurum. Ümumiyyətlə, yarasa əsrlərdir İspaniyada məskunlaşmış xalqlar arasında rəmz kimi məşhurdur.\nQeyd edək ki, Betmen obrazı ilk dəfə 1939-cu ilin may ayında «Detective Comics» nəşrinin 27-ci sayında dərc olunub. O, rəssam Bob Keyn ilə yazıçı Bill Fingerin təxəyyülünün məhsuludur. Amma rəsmən yalnız Keyn onun müəllifi sayılır.


Allahın Əyyub peyğəmbəri sınağa cəkməsi - ÀÇЯÐÁÀJ†ÀÍ милли åËÌËЯÐ ÀÊÀÄÅÌÈJÀÑÛ ÔÎËÊËÎÐ ÈÍÑÒÈÒÓÒÓ\nAllahın Əyyub peyğəmbəri sınağa cəkməsi\n(Əyyub peyqumbərin nuru camalına Salavat!)\nƏyyub peyqumbər o qədər Allahın istəkli peyqumbəri idi, o qədər istiyirdi. (Allah ləhnət eləsin Şümürə!) On bir dənə övladı varıydı. On bir dənə oğlu varıydı.\n– Siz biət eləmirsiz, siz Allah tanımırsız, Allahın dediginən getmirsiz.\n– Sən gedirsən?\n– Bəli! Mən gedirəm!\n– Sən gedərsən dana! Dövlət, on bir oğul, peyqumbərlik səndə. Mən nə qayırram, işdiyirəm, hec qarnım da doymur. (Bi dənə də inəyi bütöy yeyirdilər, ləhnət eləmişlər.)\n– O dövlət olmasa da, mən yenə də Allahın dediginən gedərəm!\nAllahdan səda gəldi! Allah Təbarak Talah Əyyubun oğlanlarını bir-bir qətl elədi ömrün. Qaldı öyladsız. Allah ona bir dərt verdi, bir dərd verdi, onu day şəhərdə qoymadılar. Özü də götürdü ailəsini şəhərdən cıxdı. Bir qalayca yapdı, getdi orda qaldı. Yarıya dərman qoymiyasan, yemiyə, nə olar?! Bu o qədər incəldi, incəldi, bədənini qurd basdı. Qurd əmərdi, onu düşərdi yerə, qurdu götürərdi qoyardı bədəninin üstünə, diyərdi ye, ay heyvan, Allah Təbarak Talah, məni sənə ruzu yaradıb, düşmə yerə, ye məni.\nAiləsi burdan düşərdi gedərdi, kəntlərdən, əvlərdən belə cörək yığardı, gətirərdi, verərdi, bu, yiyərdi.\nBir gün gənə bu ailə getdi gəzdi hər yanı, cörək tapmadı.\n– Allah! Mən nətəhər gedim peyqumbərin yanına?!\nAllah ləhnət eləmiş şeytan buna rast gəldi.\n– Haradan gəlirsən?\n– Peyqumbərə cörəgə getmişdim, tapmadım. Allah Talah qismət eləmədi, eli boş gedirəm.\n– Cörəg mən verim sənə.\n– Versən yaxşı olar.\n– Sacının birini kəs ver mənə, verim.\n– Yox! Sacımı yox! Nə olar be belə ver də, peyqumbərə aparım.\n– Yox, sacını ver.\nSacının birin arvad verdi.\nGətdi ona be belə cörəg verdi.\n(Allah ləhnət eləsin! Min təsbeh şeytana ləhnət!) Allah ləhnət eləmiş o yandan fırlandı, arvatdan qabaq getdi Əyyub peyqumbərin yanına, dedi:\n– Arvadı buraxibsan, pis yola düşüb. Şahidəm mən. Sacların da kəsdirib.\nPeyqumbər tanıyır, dedi:\n– Allah sənə ləhnət eləsin!\n– Bu da onun sacı.\n– Görərsən, kişi də onnan gələr.\nBu cıxdı getdi, şeytan, Allah ləhnət eləmiş!\nArvad gəldi. Peyqumbərin gözü gəzdi, belə baxdı, gördü arvadın sacları yoxdu. Baxdı, dedi:\n– Biy, şeytan, ləhnət olsun ona! Düz deyirmiş.\n– Sacın sənin hanı bə?\n– Ya peyqumbər! Cörəg tapbadım, cıxmışdım kətdən, bi dəə kişi rast gəldi, sacımı kəsdim, cörəg aldım.\n– Allah ona ləhnət eləsin! O kişi deyil, Allah ləhnət eləmiş şeytandı! Sənin sacını kəsib, o cörəgi verdi. Allah ona ləhnət eləsin! Qabaxdan da mənə xəbər gətirdi.\nAllah Təbarak Taladan səda gəldi!\nEy mənim həbibim! Get natəmiz şey ye, onnan bədənin yaxşı olar.\nPeyqumbər salavatullah hər Allahın dediginnən agah idi.\n– Getginən mənə namaz qılmiyandan, məni tanımıyandan cörəy al gətir.\nGetdi arvad girdi kəndə, gördü bir arvad təndirə cörək yapır. Getdi onnan bi az danışdı elədi, gördü həə, bu namaz qılmır. Ondan bi az cörəg aldı gəldi.\n– O nədi bilirsən?\n– Cörək dəyil.\n– Onu ver əlimə.\nPeyqumbər salavatullah əlində o cörəgi belə sıxdı, cörəgdən belə töküldü çirk, qan, irgənc bi şey.\n– Namaz qılmıyan buları yiyir! Məni tanımiyan buları yiyir!\nOndan bi damcı yedi, peyqumbər sağaldı.\nGəldi, Allah Təbərak Talah onun on bir öyladını da verdi, canını da sağaltdı. (Allah sənə ləhnət eləsin, şeytan! Bə niyə dinindən dönmədi?!)\nDinimiz neçə sütun üstədi?!\nDinimiz dörd sütun üstədi. Həqiqət, ədalət, mürüvvət, kəramət! Dörd sütun budu, dinimiz bu dörd sütun üstündə dayanıb!\nHər şeyə qadir olan yalnız Allahdı\nBi gün Musa peyqumbər getdi. Allahnan danışanda dedi:\n– Ya Allah! Səndən xahiş eliyirəm, bi gün Allahlığı məə ver.\n– Musa, apara bilməzsən.\n– Yox, apara bilməzsən.\n– Ver də.\n– Verdim get!\nMusa gəldi, bi dənə gomuş yaratdı. Gomuş başladı, Musanı qatdı qabağına, heç zad yoxdu. Dedi:\n– Ya Allah! Allah! Allah! Gəl Allahlığını verim sənə! Xudavəndə bu mənim işim dəyil!\n– Dedim mən sənə!\nTez Allah – tala qamış yaratdı, gomuş başını soxdu ora.\n– Viy! Allah, sən yaxşı! Sənə qurban olum!\nMusa peyğəmbərin Allahı görmək istəməsi\nBi gün Musa peyqumbər dedi:\n– Ya Allah, səni görmək istiyirəm. Elə sadaynan danışıram. Görmək istiyirəm. Belə ürəgim istiyir səni görəm!\n– Sən məni görə bilməzsən!\n– Görrəm. Özüü görkəz.\n– Yaxşı, gələrsən dağın başına, ora, görkəzərəm özümü.\nElə Musa gedür catanda ora, görür bi şüa gəldi, Musanın gözü tutuldu, dünyanı hec görə bilmədi. Bi də ayıldı, dedi:\n– Ay Allah, görükəydin də! Mən gəlmişdim səni görməyə.\n– Mən görükdüm! Bə niyə baxmadın?!\nAllahı görməy olmaz! Allahı heç kəs görə bilməz!\nHeç kəs Kəbədə doğulmuyub, bi dənə Əli Əleyhissalam Kəbədə doğulub. Anası Fatimə Binti Əsəd getdi müşriklərə dedi bıra doğum evi döör. Deer onda gördüy ki, divar yarıldı, kadın girdi içəri. 3 gün kadın içəridə qaldı. Hamı gəldi tökülüşdü ki, bı necə oldi? Onnan sora həmən yerdən yenə divar yarıldı, kadın uşağ qucağında çıxdı. Çıxanda xəbər verdilər bının atasına, gözəl oğlun olub sənin, övladın olub, ancağ gözzərdən binəbidü. Peyqəmbər dedi:\n– Onu gətirün mənim yanıma.\nGətirdilər, aldı qucağına. Alan kimi qucağına uşağ aşdı gözzərini baxdı peyqəmbərə. Dedilər:\n– Bı necə şeydü?\n– Nur nura baxar.\nPeyqəmbər barmağın saldı onun ağzına. O qədər süd tökuldü barmağınnan, deməy bir imam Hüseynə, bir də Əliyə peyqəmbər süd verib. Ona görə deyir Əli mənnəndi, mən Əlidən. Vaxt gəldi Əli Əleyhissalam, Allah lənət elısin Maviyyiyə, cahi cəlalnan, qoşunnan Xəndəy davasına gedəndə, xəbər gəldi dedilər ki, qoşun gəlir. Xəndəgin demək 4 tərəfin qazdılar. 3 metrə xəndəgin əni, 3 metrə dərinnigi. Gəldi qoşun hər iki tərəfdən. Birinci Əmirül Əbdəvid ərəbdə onun tayı-bərabəri yoxdu, qüvvəligdə, çıxdı. İkinci Əbul Həmid oğlannarı Harisnən o biri tərəfdən meydana çıxdı. Peyqəmbər üzünü tutdu qoşuna. Dedi:\n– Ərəbdə bunun tayı bərabəri yoxdu. Kim bunnan savaşa gedər.\nƏli Əleyhissalam deyir mən. Getdi düşməni bi həmlədə məhv elədi.\nÜcüncü dəfə də gedəndə peyqəmbər Quranı götürdü dua elədi. Dedi:\n– Camaat, bunun ərəbdə tayı bərabəri yoxdu. Ondan Əliyə dua eliyün.\nGetdi Əli Əleyhissalam durdu bunun qabağında.\nDedi ki, mən səni deməmişəm, ey Abu Talıb oğlu, mənim sənin atonnan rəfaqətim var. Yəni dosduğum var, ticarət eləmişüg uzun müddət. Deer sən deebsən ki, üş dənə şeyi elə, bi dənə qəbul eliyirəm. Dedi:\n– Birinci sən qoşunuyu çək geri, səən peyqəmbərnən nə işün var? Səynən işi yoxdu ki?\n– Onda çıx get.\n-Yox, onda mənə qorxağ deyəllər.\n-Yaxşı, iman gətir.\n-Yox, onu da eliyə bilmərəm.\n– Sən atdısan, mən piyada. Əvvəl sən atdan düş, ata yazıq olmasın, Allahın heyvanıdı.\nAt ağladı. İmam biləcək axı.\n– İndi sənin qanun qaraldaram.\n– Sən, ya Əli.\n– Biz tərəfdə qaydadur, firsəndi düşmana verərük.\nƏrəb Əlinin başına qılıncla vurdu. İki barmağ dərinnigində yox, enində başına qılınc endirdi.\nAllah-təala təbarəki və təəala Cəbrayılı göndərdi ki, get yerin altından dərman gəti. Getdi gətdi. Sürtü başına. Əlinin yarası sağaldı. Növbət Əliyə çatdı. Elə bir qılınc çaldı ki, bına bırdan bını böldi taaa iki para oldu. Dedi ki, nooldi?\n– Alnım sajdı, ürəyim sajdı, dilüm sajdı.\n– Alnun möhür görmüyüb, ürəyündə Allah xofu yoxdu, dilüvə də lailahəilləllah gəlmiyib. Lənətə vasil oldu.\nTacir və sail\nBir sail gəlir bazara, Masallının bazarına. Deer, Əli Əleyhissalam yolunda mənə bi qismət verün. Bu tacir bını itəliyər, deyər Əli yolunda sənə hec nə vermərəm. Ordan durdu, üstünün tozunu-mozunu çırpdı, gəldi kəndə. Genə həmin tacirin qapısına gəldi, dedi:\n– Əli Əleyhissalam yolunda mənə bi qismət verin.\nTacirin arvadı çıxdı nəyi varsa, qır-qızılın çıxartdı, dedi:\n– Gala, Əli yolunda verrəm sənə.\nBı getdi bazara, bına heç bi tacir qiymət verə bilmədi. Tacir evə gəldi arvada dedi, hanı qır-qızılın?\n– Verdim Əli yolunda.\n– Əli yolunda veribsən?\n– Bıləngüü ver mənə.\nBının biləngin bırdan kəsdi.\n– Get, Əli sənin biləngüü versin.\nQayıtdı getdi bazara gördü ki, bazar ot tutub yanır. Gəldi evə gördü ki, ev də yanır. Gəlin də getdi bir karvansaranın böyründə yıxıldı qaldı. Axşamçağı, karvansara sahiblərinin xasiyyəti idi, kecmişdə həməşə karvansaranın 4 tərəfini dolanırdılar ki, görək azannan-tezannan olar birdən. Bəli, gəldi gördü bi zənən xaylağıdır. Getdi arvadını çağırdı, apardilar təmizzədilər, evin o bitkasında başdadı o ibadət eləməgə. Həmən sail həmən birliyantdan getdi oldu çox varlı bi dövlət sahibi, böyük bir tacir.\nBir gün düşdü yolu həmən yerdən. Gedəndə bu karvansaranın yaniynan gördü ki, bu karvansaranın içində bi işığ yatır, qalxır. Qılıncın götdi, dedi, yani oğrüdü bu. Gördü yooo, bi övrət tayfasıdur, yuxarı qalxanda işığ bunnan qalxır, enəndə də enir. Hay gözzədi, gördü, yox, dedi, bu mümkün dööl bını alacam. Səhər gəldi bilara dedi:\nQızınızla evlənmək istiyürəm.\n– Xeyir, bizib qızımızın ancaq ixtiyarı özündədi.\nBu gəlin deer:\n– Onda 3 gün mənə möhlət verin.\nGecə gəldi aləmi ərvahda, yuxuda gördü, göy aləminnən taxt gəldi. Peyqəmbər, Əli, Həsən, Fatimə əyləşdilər. Peyqəmbər dedi:\n– Ya Fatimə, əmün oğlu Əlinin yolunda onun biləngin ver.\nOnun biləngin qoydu yerinə. Qız sağaldı. Ayıldl gördu əli yerindədir, getdi səjdiyə. Ta səhər açılannan sora gördu ki, biləngi yerindədi. Səhər açıldı, bını bı tacir gəldi aldı, apardı. İndi nə tacir bilmir ki, bı qız kimdi, nə də qız. Vaxt gəldi tovlandı. Həmən o cavan tacir vardı ki, bının biləngin kəsmişdi (qadının öz əri), mal-dövləti yandıqdan sora heç kəs bına pıl vermədi, düşdü sailliyə, oldu sail. Başladı dilənməyə. Bu dilənə-dilənə gəldi çıxdı bıra. Bılar da oturub səhər-səhər nahar edirdilər. Onda gördülər bi səs gəlir ki, Əli yolunda mənə bi qismət. Genə bı gəlin gümüşün parasın çıxartdı verdi ona. Oğlan da əlini saldı cibinə. Bir ovuc qızılı verdi Əli yolunda. Götirdi, qızılı verəndə bu sail əyildi, kadın yerə düşən kimi bını tanıdı. Dedi:\n– Ey filani, sənin yaxşı imarətin, dükan-bazarun vardı. Vəziyyətün də əla idi. Sorakı da hələ baxır. Nə oldu sənə belə hala düşdün?\n– Vallah məni bədbəxlik tutdu ki, bu Əli yolunda arvadım ən bahalı üzüyünü, öz gümuşun, zadın vermişdi sailə. Mən onun biləngin vırdım kəsdim, dedim, indi get Əli sənin bilənguyü versin.\n– Bax Əli Əleyhissalam mənim biləngümü verdi.\nBu baxdı gördü haaaa, bu həmən kadındır. Onnan sora kadın dedi:\n– Mən səən inanmadığın Əli Əleyhissalam yolunda səə heç bi şey vermərəm.\nAllah yolunda sədəqə ver\nBiri peyqəmbərə deyir ki, istiyirəm dövlətim cox olsun. Deer, dövlətin çox olsun, sədəqə çox ver. Bir insan ki cox sədəqə verər Allahın yolunda, o bəla gəlsə, insana, Allah onu dəf edər.\nDeer, bi cavan oğlanın toyu olacağmış, dedilər, ya Rəsulum, o cavanın toyu olacağ, dedi, onu toy güni ilan vıracağ bəy otağında.\nİndi bı camaat peyqəmbərin yalan danışmağın görmeeblər axı, özzəri təəccübnən gözzeblər ki, görəy bı toy güni nolacağ. Həyqətənmi bi cavan öləcəy? Nə isə, 3 gün keçər, bi şey, olüm işi olmaz. Peyğəmbərə sual eliyillər ki, ya Rəsulum, sən dedün o cavan öləcəy axı. Dedı, gedün icazə alun onun sahibinnən, daxil olun onun otağına, onun mitəkkəsinin altina baxun. Deer, elə belə de eliyillər, görüllər bi dənə ilan qorulub durub balışın altinda. Deyər, nə gördüz? Deyər, bi dənə ilan. Çün o oğlan bəy çıxanda, evdən çıxanda sədəqə çıxarmışdı. O sədəqədi ki, qoymuyub orda ölüm olsun.\nHacı Mir Qiyas Təhməzov, doğum tarixi 1944, təhsili orta , Masallı şəhəri\nHacı Niftulla Abbasov, doğum tarixi 1940, təhsili orta, Alışanlı kəndi\nGülsüm Muradova, doğum tarixi 1937, təhsili natamam orta, Xallıcalı kəndi\nHəcər Həsənova, doğum tarixi 1950, təhsili orta, Şərəfə kəndi\nMolla Kərbəlayi Nüsrət Qızılağaclı, Qızılağac kəndi, dünən və bu gün, B., 2003\nAğaverdi Novruzov, doğum tarixi 1940, təhsili orta, Ərkivan kəndi\nSüdabə İsayeva, doğum tarixi 1952, təhsili natamam orta, Ərkivan kəndi\nArəstə Əsgərova, doğum tarixi 1939, təhsili natamam orta, Ərkivan kəndi\nİbrahim Sadıqov, doğum tarixi 1950, təhsili ali, Seybətin kəndi\nRəfayıl Vahabov doğum tarixi 1944, təhsili ali, Göylənni kəndi\nİmran Tağıyev, doğum tarixi 1927, təhsili orta, Ərəb kəndi\nBilqeyis Gözəlova, doğum tarixi 1947, təhsili orta, Xırmandalı kəndi\nSəmərrux Süleymanova, doğum tarixi 1924, təhsili orta ixtisas, Xırmandalı kəndi\nMəhəmməd Abıyev, doğum tarixi 1927, təhsili orta, Köhnə Alvadı kəndi\nMir Yaqub Abdullayev, doğum tarixi 1961, təhsili orta, Bambaşı kəndi\nFüzuli Bayat (Gözəlov)\n3. DİNİ NƏSİHƏTLƏR\nGörürsüz hevvanı nə formada xəlq eylədi. Dörd qıçı var. Heyvana o qədər agıl, şüur vermiyib, amma o hər agzın atıb, yerdən yeməy yeyəndə, başın qaldırır Allah dərgahına, hər vedrədən su içəndə, başını qaldırır Allah dərgahına şükür eliyir. Biz də Allah-Talaya ibadətdə Allaha səcdə eliyürük. İşimizi-gücümüzü görürük, onda səcdə yadımza düşmür. Təkcə ibadət eliyəndə yadımıza düşür. Ona görə səcdə eliyün. Qaldı, Allah-Tala insanlarçın heyvanlarçın torpaqdan gör nə qədər bol-bol nemət, meyvə, bitki bəxş edib. Kökləri yerdədi, başdarı yuxarıda, lakin onlara fikir verün. Hamısı çıxandan sonra Allaha səcdə eliyir. Ağac da bar gətirəndə Allaha səcdə edir. Sən isə ibadətdə mənə səcdə edir, amma bütün yaratdığım güllər-çiçəklər hər zaman sənin qarşunda baş əyirlər. Allah-Taala deyir, yaratdığım bəndə, qədrini bil. Mən bu dünyanı sizin üçün xəlq eyləmişəm, gen dünya eyləmişəm. Sən çapanda, mən bilirəm, sən necə çapırsan. Necə gəzirsən, necə dolanırsan bu dünyada. Amma axirətini gözünün qabağına gətir. Yəni cavanlığınnan qocalığıva saxla. Varundan, dövlətindən kasıblığıva saxla. Əlivü nə açma, çox tökülməsin, nə də yumma. Sənə o ruzivi qismət eyləmişəm, sənə sınamaq üçün var-dövlət verirəm. Görüm kasıba əl tutacaqsan?\nGörüm hələ bir kasıbı, yetimi qaldıracaqsan, yoxsa sən var-dövləti yığ altıva ki, hac gəlib boynuma. Haca gedirəm. Xeyir, hacc heç kəsin boynuna gəlmir. Allahın evidir, hər zaman gedə bilərsən. Halal pulla gedə bilərsən. Sən hər nə qədər qazansan, pul yığsan, qazandığıvın üstünə gör nə qədər xums, zəkat gəlir. Bəli, kim onu ildə verir. Heç kəs vermir. Dövlətti heç vermir. Kasıb gənə də verir. Qızılı salmayanda xums gəlir. Heç olmasa o puldan çıxarıb verin bir kasıba. Deyin ki, filan salmadığım qızılın xumsudur. Qalır, qalır hacca gedəndə yada salırlar ki, xumsu, zəkatı gətir ver. Biz paylayacıyux. Bu xumsu, zəkatı niyə mən öz əlimlə verib, savab qazanmayıb. Niyə özgə əliylə verib, özgə savab qazansın. Sən onun özünü öz əlinlə ver, o savabı qazan. Haca gedir filankəs. 100-200 manat mənim xumsumdur. Yığdıdığın xumsu neçə ildir, 200 manat edir. Sən ildə onun 20 manatın versön kasıba, sənin xumsun gedər üstünnən. Onu yığasan, yığasan neçə illər, haca gedəndə deyəsən, haca gedir. Gətirəsən verəsən mollaya, axuna.\nDinimizdə-imanımızda bunlar hamısı əfsanə sözlərdir. Bunlar hamısı xürafə sözlərdir. Dini əldən aparmaq üçün. Nə üçün cənub bölgəsində olur ki. Cənub bölgəsində, burada din güclüdür. Hər kəs cadügarın yanına gedərsə, hər kəs caduya inana, o, kafirdir. Dünyada da, axirətdə də. Bunu Peyğəmbər Həzrətullah deyibdir. Cadu yoxdur, cin var. Cin apardı sözü yoxdur. O, bir məxluqatdır. Ruh cövhərdir, ruh təmizdir, ruh ucadır, ruhun bir yerdə olmağlığı yoxdur. Hər yerdə ki, Allah var, ruh da ordadır. Allahın misalındadır ruh. Deyir, misal budur ki, bir dəstə buket gül veriblər, əlində gül var. O gülü sənə verənə təşəkkür edirsən. Özüvə fəxr edirsən, mənə gül verdilər. Onu bir güldana qoyursan, beş gün, on gündən sonra o güllər töküldü. Deyirsən, qızım, gəlnim, anam, balam deyirsən bu gülləri burdan yığışdır. Deyirsən, bu stolun üstünə bir əl çək, zibili ordan təmizlə. Day gül demirsən, vaxt vardı buket gül idi. Bala, əlivi yavaş vur da ora, tikanı var. Tikanı əlivə batar.\nSənə gülü verən sənə deyərdi ki, gələ, xanım, sənə gül verirəm. Əlivə tikan batır amma indi deyirsən tikanı var. Özdə aparıb ayağ altına tökmə, zibil yeşiyinə tök. Nə üçün? Ayağ altına tökərsən, özgəsinə əziyyət yetirər. Gülün yarpağı da ordadır. Niyə tökürsən ora, yaraşığı vardı, indi yoxdu, ona görə. Onu bir yerdə saxlıyan nə idi. Onun tərkibindəki su idi. Suda quruyandan sonra deyir, insanı da təravətli edən, insanı da qiymətli edən, insanı da bir birinə məhəbbətini edən onun ruhudur. İnsanın da ruhu olmasa cazibəliyi olmaz. Odur ruh bədəndən çıxandan sonra ay amandı, tez olun, qüsulunu verin. Əl vurma, mən qorxuram e, bu öldü. Dünən mənnən bir yerdə idi. İndi niyə deyirsən qorxuram. Çünki onun ruhu ayrılıb, biz görmürük. Görmədiyimiz nədir, onun ruhudur. Necə ki güldən ayrıldı, deyir ruh misalı həmən gülün tərkibində olan su qismindədir.\nCin – onu Allah oddan yaradıb. Şeytan elə özü cin tayfasındandır. Amma cin olmağına baxmayaraq hər sürətə düşər. Hətta itin, donquzun sürətinə də düşər. Cin tayfası ilan qismində də görünə bilər. Ancağ İmam və Peyğəmbər sürətinə düşməz. Amma məlakə də məxluqdur axı. Məlakə də qiymətli bir əlamətdir. Məlakə də hər sürətə düşər. Məgər itnən, donuzun sürətinə düşməz. Meyid yuyulan yerdə lopa yandırardılar. Onları mən oradan götüzdürdüm. Bular hamısı xürafə sözlərdir.\nDeməy istiyirəm, görəsən yas mərasimində ağlamağın nə mətləb verir. Mətləb məhəbbəti əbədiləşdirməkdir. Ona zinət verməkdir. İkincisi, bi zinət yoxdur, göz yaşı tökmək zikir eləmək İmam Hüseyn macərasın niyə aradan götürülmədi. Götürülməyəcək day hey nə qədər dünya var. Gərək göz yaşı tökəsən İmam Hüseyni daha doğrusu desək əmanətin kəsb edəcək.\nBadisəlam qəbirsanlığı var Kərbəlada, ora pis əməllər gedəcəy ora. Axırıncı İmam gələcək inşAllah olara baxacaq. Mələklər gedir Allah dərgahına, Allah soruşur ki, niyə gəldiz? Niftullanın canı çıxdı, qoydular qəbirə, biz də gəldik. Deyir, qiyamətə qədər Niftullanın yanında qalın. Tək qoymuyun, darıxar. Deyir, mənim yaratdığım bəndəni tək qoymuyun. Gedin, qiyamətə qədər onun yanında qalın. Məsələn, Allah-Taala on bir ayı bizə verib. Yeyin, halal xoşunuz olsun, on bir ay elədiyiniz günahları mən bağışlayıram. Amma bir ay mənə oruc tutun. Payızın yarpağları kimi sizin yarpağınızı tökəcəm. Görürsən Ramazan ayında orucu tutmadın.\nMənə səcdə elə. Adəm kimi peyğəmbər, yüz iyirmi dörd min peyğəmbər mənə səcdə elədi. Bəs sən kimə arxayınsan. Mənə səcdə eləmirsən. Ey mənim yaratdığım bəndə. Oğul istəmisən vermişəm, qız istəmisən vermişəm, mal vermişəm, dövlət vermişəm, sənə ağıl vermişəm, işiğ vermişəm, göz vermişəm, qulağ vermişəm, nə istəmisən, sənə vermişəm, onun qarşısında mənə səcdə elə. Namaz qıl, orucuvu tut. İndi mən namaz qılmıram, oruc tutmuram, öz də deyirəm, Allah, səni yaxşı tanıyıram.\nPeyğəmbərə deyirəm, səni yaxşı tanıyıram. Deyir, ay üzün qara olsun, nə dərinnən məni tanıyırsan. Deyirəm, namaz qıl-qılmırsan, oruc tut, tutmursan, xüms ver, vermirsən, zəkat ver, vermirsən, bəs nətər yaxşı bəndəsən. Mən səni işiqlı dünyaya gətirmişəm. Sənə yüz il, əlli il ömür vermişəm, sənə yaraşıq vermişəm. Musa peyğəmbər, Yusif peyğəmbər durdu aynanın qabağında dedi, ya Rəbb, görəsən mənim kimi gözəl peyğəmbər yaradacaqsan? Musa dedi, elmə bax, məndə, gözəlliyə bax məndə. Yusif də dedi bu sözü. Allah dedi, ya Yusif, gözəlliyivə arxayın olma. And olsun izzət-cəlalıma, vaxt olar səni on yeddi-on səkkiz qara pula satdıraram. Qardaşları gətirdi onu on yeddi-on səkkiz köpük qara pul aldı. Aldı gətirdi Misirə. O boydana Misir, o gözəl Allah Yusifi hardan-haraya gətirdi. Bütün camaat onun qapısına töküldü. Qardaşını da onun qapısına gətirdi. Üç dəfə qardaşları gəldi Yusifin qarşısına. Yusif zindanda olanda Allaha səcdə eliyibdir, yatanda səcdə eliyirdi.\nAğa Mirzə, Allah rəhmət eləsin o mollanı. Onunla çox mollalığ eləmişəm. Onun atasıynan mənim salam əleykim vardı. İndi deməyim budur ki, axşamnan yatıram ailəmin yanında, görürəm ki, gedirəm mən Bakıya, Moskvaya. Özüm yatmışam e, mən. O ruh mənim bədənimdən çıxdı. Peyğəmbər buyurub mənim yatan hümmətimi birdən qaldırmayın. Biri ki gəldi, soruşur ki, filankəs hanı? Deyir, yatıb. Deyir, dərhal onu çağırmıyın. Lapdan başlıyar ürək dayanar. Yavaş-yavaş çağırın. Niftulla, Niftulla səni çağırırlar. Bir var Niftulla, Niftulla hay, ruh gəlmədi, ürək dayandı. Ona görə gərək asta-asta çağırasan. Yatıbsa, ruh bədənnən çıxıb. Hey hər yeri gəzir.\nBəzi adam deyir ki, cənazə niyə ağır gedir. Deyirlər ona görə ağır gedir ki, bunun qardaşı Rusiyyətdədi, gəlmiyib, oğlu gəlmiyib. Yalan sözdü. Onun ruhu əməli yoxdur. O ruh gedir görür inkir-minkir bunu gözlüyür. O durur gəlir, deyir, ay evi tikilən, əməlin yoxdur. Məni incidəcəklər. Ruh buna deyir, getmə, ona görə cənazə ağır gedir. Əgər əməlin yaxşı olsa, qardaş-bacı sənə qurban olum, görürsən Ərrəhman deməyə aman vermir. Əməli yaxşıdı. Əgər mənim əməlim olmasa, ruhum getmir. Deyir, burda qalsam, xeyirdi mənə. Məni bu yerə gətirən qəbirdə də hər yerdə, Adil axşamla bura gələn mənim ruhumdur. Mən özüm yatmışam, çörülmüşəm torpağda. Ruhum gəlir, yoxluyur gedir. Əgər mənim ruhum gəlir görür evimdə mənə yasin oxutdururlar, ya bir ehsan verirlər, ruhum şad gedəcək. Yox, gəldi gördü mənim Əhli-beytim televizora baxır, heç məni yada salmır, bədvaris kimi gedir. Bir var deyəsən bivaris, bir də var deyəsən bədvaris. Bivaris övladı olmayanlardır. Bədvaris övladı olub, onu yada salmayanlardır.\nEy Füzuli məndəxi aləmdə bir ad eylərəm, bəs o nədi? Dedi, o, Kərbəla şəhidlərinindi. Dünya durduqca o duracaq. Seyyidlik Haşimə verilib. Haşimdən sonrası hamı seyiddir. Allah-tala ruhi məhbusi yaradandan sonra bu qələmə baxdı, qələm haçalandı. Dedi, yaz. Yazdı La İlahə İllAllah, öz də beş kimsənin adını Allah-Taala öz adından götürüb. Dedi, yaz Muhəmməd RəsulAllah, peyğəmbərimizin adı Muhəmməd, adı Allahın Mahmud adından götürülüb. Buların ikisinində mənası var. Bu Mahmud Məhəmməd yerim, göyüm mənimki deməkdi dedi.\nOn səkkiz min aləmlər yaradıb Allah-tala. Onun altı mini cəmadətdi, altı mini nəbadətdi, altı mini heyvanət. O heyvanətdə biz də varıq. Bütün bu cəmadət, nəbadət, camaatda meyillik də var bir-birinə. Meyilliyin təkamülü keçir şəhvətə. Şəhvət heyvanətə aiddir, biz də heyvan sayılırıq. Şəhvət heyvanat deməkdir. Heyvanatın özü də iki cürədi: bir var şüurlu, biri var şüursuz. Məhəbbətin özü də iki cürdü. Bir var şüurlu məhəbbət, bir də var tədrici məhəbbət. Şüurlu məhəbbət sipiçkaya bənziyir, yandırdın alışdı, söndü. Tədrici məhəbbət isə yavaş-yavaş olur. Uzun çəkir. Tədrici məhəbbət də sönür. Bunun təkamülü eşqdi. Eşq nədi, eşq Allahadır. Məhəbbət bitə bilər, eşq bitə bilməz. İlahi eşq, o, insanın mayasındadır. Necə ki maqnit dəmiri çəkirsə, o eşq də səni Tanrıya tərəf çəkir. Biz ondan qopmuş hissəciklərik. O eşq bitərsə, kafir olursan. O sönmür.\nPeyğəmbər Əleyhisalam buyurub ki, kafirin qəlbində Quran qərarlaşmaz. Ancağ o sözlər ki eşidilir, kimnənsə onu gərək götürəsən, istifadə edəsən.\nİmam Həzrət Əlidən hədis var: Sədəqə ver ki, gələn bəlanın qarşısın alsın. İnam böyük şeydi, gərək inamın ola ki, inanasan.\nÇox diqqətdi insan idi Mir Tağı Ağa. Qonşuya, qonuma, cəmiyətə qarşı tamam başqa adam olub. Onun bırda hüzürü düşəndə, inanun o qədər millət tökülmüşdü. Mənim heç ağlıma sığmazdı ki, elə adamlar orda ağleerdı ki, şəxsən oların öz valıdeynləri öləndə oları ağlıyan görməmişdim.\nAğanın yanına nəinki ətraf kətdərdən, respublikadan gələnnər olurdu. Bı Asif Kəngərlinin anası rəhmətə getmişdi, bizim bi Vasif Məmmədəliyev, sora bir cox alimlərimiz iştirak eliyirdilər. Orda ağaya bi-iki sual vermişdilər. Sualnan bağlı məsələ çıxdı ortiya. Demə, bu da Bibliyada yazılıb əslində o hadisə. Mən də bilmirdim, sən demə, bı kitab külliyatda satışda-zadda yoxdu. Bı Ermitajda-zadda saxlanan kitablardı. Bı ədədnən olan kitablardı. Ağam dedi ki, o kitabdan məndə var. Vasif məllim dedi, əşi, ay ağa, ay ağsaqqal, o kitabdan sizdə ola bilməz axı. Qoy təfərrüatıynan o qardaşım danışsın.\nDeer peyğəmbər salavatullah deyir ki, Quranda yazılır ki, dağları yerə bir dirəy, dayanacağ olaraq düzəltdim mən. Ağalar da elə bil ki, bı yer uzündə cəmiyətin bi dirəyidilər. Ağaların elə möcüzəsi elə ağalığlarıdı. Hökman döör ki, ağalar hansısa bi sehirbazdığ eliyə, deyələr hə, bı ağadı. Ağanın kəraməti onun dediyi sözündədi, onun o nəfəsinin gücündədi.\nHə, böyük qardaşımın dediyi kimi söhbət Bibliyadan getmişdi, qayıdıram o söhbətə. Orda demişdilər ki, ay ağa, bı kitab sizdə ola bilməz. Bibliya belədi ki, o tomnan verilir, özü də abunəçilərə.\nMən bir az kənara çıxacam mövzudan. Mən də Rusiyada olanda bir sosyoloq qadın var idi, onnan bir dini mübahisəli söbətimiz alındı. O bizim peyğəmbərimiz, qadınlarımız, millətimiz haqqinda artığ-əskik danışdı. Mən ona cavab verdim ki, siz qadınsuz, amma etikanı gözdəmirsüz. İkincisi də, əgər siz doğurdan da dindarsuzsa, mən belə görrəm ki, sizin heç din aləminnən xəbərivüz yoxdu. Çünki din elə bi xətti ki, bütün insanları ümumbəşər dəyərlərə çağırır. Siz isə tərsinə, insanları ayirmağa başdıyırsuz bırda. Cəmiyyət formalaşanda əvvəldən bir sual qoyulur ki, bu niyə belə oldi. Hər şey sualdan başlayır. Niyə insan yarandı? Niyə Allah-tala belə elədi və s. Niyə bı insannarın seçilmişin deyəy seyyidləri, ağaları yaratdı? Nə idi səbəb? Yəni hər hansı bir cəmiyətdə lider olmasa, o cəmiyəti irəli aparan, təkamülə aparan qüvvə yoxdu. Yanı lider olmalıdı. Mən belə başa düsürəm ki, ağalar da bı nöqteyi, nəzərdən Allah-talanın yer üzünə göndərdiyi hərəkətverici, aparıcı lider qüvvələrdi. O qüvvələr cəmiyyəti sağlam düşünciyə, sağlam fikrə və cəmiyyətdə Allahın dediyi qayda, qanunlara əməl eləməyə aparan insanlardı.\nQayıdıram bayağkı söbətə, mən bı qadını, rusu, laqiçnı dayandırdım. Dedim mən sizə sualar verəcəm, siz mənə hə və yox cavabları verün. Kankret. Sora mən bına belə suallar verdim. Mən başdadım Quranın tədrisinnən. Dedim, Adəm (ə.) sizdə 1-ci peyğəmbərdi?\nDedim, bizdə də.\n– Bizdə də Həvvadı.\n– Bizdə Yusifdi.\nƏlqərəz, diyə-diyə gəldim, dedim, bəs yaxşı, əyər səndə deyənnəri bizdə də deyirsə, sənə elə gəlmirmi ki, sən öz kitabıvı təhqir eliyirsən? Bı, qalxdı ayağa, oturdu. Onda mənin 29 yaşım var idi. Dedi, mənimlə hələ bu yaşda cavan bir uşağ, bu mövzuda belə məntiqqnən mubahisə etməmişdi. Soradan mənə dedi ki, mən sosioloq professoram. Həmən o qadın mənə Bibliyanı göndərdi. Bax, Bibliyanın bizə gəlmə tarixi belə olub. Getdim bir gün Bibliyanı götürməyə, aparanda Asif Kəngərli dedi, ağa, ver mənə, mən baxım. Mən dedim ki, ola bilməz ki, sizdəki ariginaldı. Məndə var, detski Bibliyadı. Dedim, buyurun. Aldı, baxdı. Qalxdı ayağa, dedi, ağa, mən sizdən üzr istiyirəm dəfələrnən. Dedi, ağa, səhf elədim. Xalam oğlannarı məə təkid elədi, amma doğurdan da arginal Bibliyadı.\nÜmumiyyətlə mənim fikrimcə yer üzərində ariginal xristian, yəhudi kitabı yoxdur. Bı dəqiqdi. Cünki Buxtir Nasirin dövründə bütün kitab və kitabələr ləğv olunub.\nAtam bizə başqa dinin kitablarının oxunmasına heç vaxt qadağa qoymamışdı. Sadəcə bi şeyi deyirdi. Yadıvuzda saxlıyun, deyirdi, Allah birdir. Bizdə deyirük üsuliddin və firudiddin var. Üsuliddin 5 şərtdi, firudiddin 10 şərtdi. Bı 5-10 şərt biri onun ideyasıdı, biri də əməllər formasıdı. Biri dindi, biri şəriyətdi. Bu, ümumiyyətlə, İslamdı. İslam sözünün mənası Allaha təslim olmaqdı.\nAtam deyərdi elmi elə öyrənün və nəticə çıxardun ki, küfrə getmiyəsüz. Elmi varranmaqçün oxuma, elmi insan olmaqçın oxu.\nOna görə də Mir Tağı Ağanın təbliğatdarınnan, məsləhətdərinnən biri də bu idi ki, övladdarım, həmişə dinin bizdən tələb elədiyi normaları gözdüyün. Yəni heç vaxt yerli-yersiz, artığ-əksik danışmeyun. İnsannar arasında özüvüzü heç vaxt üstün göstərmiyün.Yanı bu etikadan kənar olan şeylərdi, dinimiz də bunu bizə qadağan eliyir. Çünki peyğəmbərdən bizə hər şey nümunə gəlir ki, o zaman biz kimi belə dördkünc mizdə oturmuyub, həmişə dairəvi mizdə oturub. Bu özü bizə bi örnəgdi ki, o dəyirmi mizin arxasında oturmağın özü bərabər hüququ göstərir. Ona görə peyğəmbər (sav) bizim üçün bir etalon və bəşər üçün böyük bir nümunədir. Ən pisi indi odur ki, insanlar dinin pərdələri altında cürbəcür vasiyələrə gedillər. Yəni peyğəmbər (sav) özü də narahat idi bu kimi məsələlərdən ki, mənim ümmətim 73 firqiyə bölünər. Bının 72-si batil olar. Biri düz olar. Yəni biz indi ayırd eliyəy görəy 73-dən hansı bizüy, hansı biz döyülüy. Hamı deyir ki, biz düzüy. Quran deer helə döör. Quran deer nəyi istiyirsənsə bilmək düzdü, Qurana istinad elə. Ona görə də böyük mütəfəkkir alim Təbrizdə anadan olmuş (1903-cü ildə anadan olmuş) Seyid Məhəmməd Hüseyn Əvvamə Təbai yazır ki, özünün təfsilən mizanında, deer ki, mən bütün bı işdərin gedişatında məəttəl qalıram ki, Allah-tala bı nizam-intizamı göndərməynən insannar nətər olur ki, bu pis yollara gedillər. Məsələ budur ki, onlar Quranın təfsilin Qurana istinadən eləmillər. Hər kəs öz biliy dairəsinə istinadən eliyir. Ona görə də tarıxçı tarıx tərəfə, riyaziyyatçı riyazıyyat tərəfə çəkir.\nAtamıznan həmişə elmi mübahisələrimiz olurdu. O deyirdi ki, fikrivi həmişə əsaslandır. Ağa ali təhsilli idi. Texniki savadı var idi. Energetika sahəsini qutarmışdı. Amma dini təhsili də var idi. Bizim Alvadı kəndində Ağababa var idi, olar oxumuşdu, ağa da olardan təhsil almışdı. Atam bıra gələnnən sora, yanı örgənənnən sora da qadağan idi o vaxtı, atam gizzin oxuyurdu. Mən də atamın cibinnən götürürdüm o yazıları oxuyurdum. Həvəsim var idi. Sora ha yavaş-yavaş oxudum, örgəndim mən də. Atam bir gün dedi, mənim cibimə əl girir kimsə. Bını kim eliyir belə? Dedim ata mən girirəm. Dedim, ata, mən bını götürürəm belə, oxuyuram başqa şey eləmirəm. Dedi, oğul, da niyə gizzin eliyirsən? Mənə de sənə də deyim. Sora soruşdu mənnən, gördü bı oxuduğların mən də bilirəm. Bınçın marağlı oldu.\nDeməy, babamın iki oğlu olub: Mir Alı, Mir Rəsul. Mir Alı 1942-ci ildə müharibəyə gedib. İtgin düşüb. Hələ indi də onnan bir məlumat yoxdu. Çox araşdırmalar apardım. Yalnız itgin düşənnər siyahısında və 1942-ci ildə Yardımlı rayonunun vayenkomatınnan müharibəyə çağrıldığı göstərilir. Onnan başqa heç bir məlumat yoxdu.\nAtam 1937 təvəllüddü. Yeganə oğul o qalıb. Rəhmətdik babam deyərdi ki, mənim oğlum bir olub, istərdim ki, 7-8-10 nəvəm olsun, oları oğlum kimi qəbul eliyim. Bizdə də Allaha çox şükür ki, 8 qardaşığ.\nAtam rəhmətdik deyərdi ki, seyid o deyil ki, hamının qarşısında başı yuxarı gəzə və deyə ki, mən seyidəm, hamı mənim qulluğumda durmalıdı. Allah-tala bizi ona görə yaradıb ki, bütün Allah bəndələrinin qulluğunda durağ. Haqqı nahaxdan ayıra bilək. Heç vaxt özüvü yüksək tutma, qoy Allah səni yüksək tutsun.\nMir Rəsul Ağanın bi dənə sözü vardı, deyirdi, bala, Allah nə istəsən bu gün verər sənə, yetər ki sənin inamın yüksək olsun. Deyərdi inamı yüksək olan insanların nəfsi zəif olur, tamahı zəif olur. Ağanın bir xasiyyəti vardı, Azərbaycannan kənarda nə istehsal olsaydı onu yeməzdi. Nə yağı, nə kanfeti, hec bir şeyi. Uzağ bi yerə gedəndə də ərzağın özünnən götürərdi. Deyirdi, bala, elə bilirəm nəfsimə haram qatsam, elə bil mədəmdə bir qoruyucu var, o həmın tikəni geri qaytarar. Ona görə də istəmərəm özümə də əziyyət verim, başqalarına da.\nBi də görərdün mən ya da başqa övladarınnan biri hansısa özünün tay-tuşlarınnan gəlirdüy bizə ya nərd, ya da nəbilim, damino-filan oynamağa, ağanın acığı tutardı. Deyərdi onnansa gedin bir vərəq Quran oxuyun, ya bir dini kitabnan marağlanın. Zeynivi dəyərli şeylərnən yüklə.\nElm oxumağ tərəfdarı idi. Deyərdi, bala, ancağ oxuyun. Mənə sizin heç bir işiniz lazım deyil. Siz oxuyun.\nSüdabə İsayeva, doğum tarixi 1952, təhsili orta, Ərkivan kəndi\nHacı Mir Qiyas Təhməzov, doğum tarixi 1944, təhsili orta, Masallı şəhəri\nRəfayıl Vahabov, doğum tarixi 1944, təhsili ali, Göylənni kəndi\nHacı Nüsrət Nəsrullayev, doğum tarixi 1947, təhsili ali, Qızılağac kəndi\nMusarza Mirzəyev, doğum tarixi 1958, təhsili ali, Mahmudavar kəndi\nMir Əli Tağıyev, doğum tarixi 1956, təhsili orta, Masallı şəhəri\nMir Möhsün Tağıyev doğum tarixi 1961, təhsili ali, Masallı şəhəri\nMir Rafiq Bədirov, doğum tarixi 1965, təhsili ali, Şıxlar kəndi\nFüzuli Bayat (Gozəlov)


Altı yaşlı uşağın çantası 3 kiloqramdan çox olmamalıdır » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 14-01-2016, 09:30\nTibb Universitetinin Tədris-Terapevtik Klinikasının direktoru, əməkdar elm xadimi, ATU-nun I uşaq xəstəlikləri kafedrasının professoru Surxay Musayev məktəbli uşaqların və onların valideynlərinin üzləşdiyi problemlərə toxunur.\nqeyd edir ki, uşaqların sağlamlığının qorunması məsələsi dövlətimizin daim diqqət mərkəzindədir. Bu istiqamətdə onlarla qanun və qərar qəbul olunmuş, ölkə başçısı cənab İlham Əliyev tərəfindən 2013 və 2014-cü illərdə iki çox önəmli sənəd-"Uşaqların icbari dispanserizasiyası haqqında” Azərbaycan Respublikasının Qanunu, "Ana və uşaqların sağlamlığının yaxşılaşdırılmasına dair 2014-2020-ci illər üçün Dövlət Proqramı” təsdiq olunub.\nsəhiyyə ilə bağlı qəbul edilmiş 10-dan çox Dövlət Proqramının hamısında\nuşaqların sağlamlıq problemlərinə xüsusi yer ayrılmış, 2009-cu il "Uşaq\nili” elan olunmuşdur. Səhiyyə Nazirliyinin apardığı ardıcıl və məqsədyönlü işlər nəticəsində uşaq sağlamlığı ilə bağlı bir çox nailiyyətlər əldə olunmuşdur. Lakin bütün bunlara baxmayaraq, "Uşaqların\nicbari dispanserizasiyası haqqında” Azərbaycan Respublikasının Qanununa\nuyğun olaraq uşaqlar arasında həyata keçirilən icbari dispanserizasiya nəticəsində 1957174 uşaq müayinə olunub və 657096 (33,6%) uşaqda xəstəlik aşkarlanıb. Səhiyyə Nazirliyinin məlumatına görə, xəstəliklər daha çox 6-17 yaş arasında olan uşaqlarda üzə çıxarılıb. Xəstəlik aşkarlanmış uşaqların 162876 nəfəri 5 yaşa qədər, 446790 (68%) nəfəri isə məktəbyaşlı uşaqlar (6-17 yaş) olub.\nRespublikasının Dövlət Statistika Komitəsinin "Azərbaycanda uşaqlar” 2012 və 2014-cü il rəsmi statistik məcmuələrinə istinadən, 2007- 2013-cü\nilləri əhatə edən bir dövr ərzində uşaqlar arasında bir sıra xəstəliklərin artması müşahidə olunub. Belə ki, əgər 2007-ci ildə hər 10.000 nəfər 17 yaşınadək uşaqda sinir sisteminin xəstəliklərinə 136,4 hallarda rast gəlinirdisə, 2013-cü ildə bu göstərici artaraq 183,8-ə çatmışdır.\nuşaqlarda xroniki xəstəliklərin ilk artma tempi 7-10 yaşlarına təsadüf edir. Xəstəliklərin yaranmasında irsi, ətraf mühit, ekoloji, sosial, tərbiyə və digər amillərin də rolu var.\nqeyd edir ki, 6 yaşında uşağın çəkisi 18-24 kq arası olmalıdır. Bu yaşda orta normal çəki 20 kq hesab olunur. Həmin çəkiyə malik uşağın daşıyacağı çanta 2, ən yuxarısı 3 kq olmalıdır. Bundan artıq uşağı yükləmək olmaz. Yuxarı siniflərdə də çantanın ağırlığı maksimum 5 kq olmalıdır. İstənilən yaşda olan şagirdlər hər iki çiyinə taxılan çantalardan istifadə etməlidirlər. Ən uyğunu iki çiyinə taxılan ("rukzak”) çantalardır.\neni uşağın çiyinlərinin eni ilə təxminən eyni olmalıdır. Bir çiynə taxılan çantalar uşaqlarda çiyin, boyun, qamət əyriliyinə, skoliozun inkişafına səbəb olur. Çanta alarkən onun ortopedik olmasına diqqət yetirilməlidir. my_angel\nloading... Ağır məktəb çantalarının uşağın sağlamlığına ziyanı


Ələt qəsəbəsində şəhidin anım mərasimi keçirildi - FOTOLAR - Unikal.org\nUnikal.org xəbər verir ki, şəhidin ildönümü mərasimində Qaradağ Rayon İcra Hakimiyyətinin başçısı Süleyman Mikayılov, şəhidin ailə üzvləri, qazilər,YAP Qaradağ Rayon Təşkilatının sədri Qafar Əliyev, Səfərbərlik və Hərbi Xidmətə Çağırış üzrə Dövlət Xidmətinin Qaradağ Rayon İdarəsinin rəisi Vüqar Seyidov, rayon icra hakimiyyəti başçısı aparatının məsul əməkdaşları və ictimaiyyətin nümayəndələri iştirak ediblər. Tədbirdə şəhidlərin əziz xatirəsi bir dəqiqəlik sükutla yad edilib. Mərasim iştirakçıları rayonun Ələt qəsəbəsindəki Şəhidlər xiyabanında şəhid Əhmədov Cavanşir Xeyrulla oğlunun məzarı önünə əklil və gül dəstələri qoyuldu. Qeyd edək ki, şəhid Əhmədov Cavanşir Xeyrulla oğlu 12 noyabr 1999-cu ildə Qaradağ rayonunun Ələt qəsəbəsində anadan olub.2016-cı ildə orta məktəbi bitirərək Bakı İnşaat Kollecinə daxil olmuş və orada təhsil almışdır. Hərbiyə olan marağı onu atıcılıq kurslarında da iştirak etməyə sövq etmişdir. Cavanşir kursda snayper bacarıqlarına yiyələnmişdir. 2020-ci ilin iyul ayında təhsil aldığı Kollecin mühəndislik ixtisasını tam bitirərək hərbi xidmətə yollanıb. 2020-ci ilin sentyabr ayından Cavanşir Əhmədov Vətən müharibəsində döyüşlərdə fəal iştirak edib, bir sıra qəhrəmanlıq nümunələri göstərib. Murovdağ zirvəsinin, Cəbrayıl və Zəngilan rayonlarının, həmçinin Hadrut qəsəbəsinin düşməndən azad olunması uğrunda gedən döyüşlərdə fəal iştirak edib. C.Əhmədov oktyabrın 15-də Xocavənd uğrunda gedən döyüşlərdə qəhrəmancasına şəhid olub. Cavanşir Əhmədov oktyabrın 15-də Ələt qəsəbəsindəki Şəhidlər xiyabanında dəfn edilib.\nEyni zamanda qeyd edilib ki, Azərbaycan Prezidenti cənab İlham Əliyevin məqsədyönlü siyasəti və tapşırığı sayəsində şəhid ailələri dövlət qayğısı ilə əhatə olunublar. Məhz bu gün ölkə rəhbərliyi tərəfindən aparılan sosial siyasət şəhidlərimizə, Vətən Müharibəsi qəhrəmanlarına, qazi və şəhid ailələrinə sonsuz ehtiramın nümunəsidir. Şəhidlərimiz hər zaman bizim qəlbimizdə və əbədi yaddaşımızda yaşayacaqlar.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Prezident cənab İlham Əliyevin Sərəncamlarına əsasən, Cavanşir Əhmədov ölümündən sonra “Vətən uğrunda”, “Cəsur döyüşçü”, “Kəlbəcərin azad olunmasına görə”, “Cəbrayılın azad olunmasına görə”, və “Xocavəndin azad olunmasına görə” medalları ilə təltif olunub.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Suyumuza çirkab sular qarışır, lakin tədbir görən yoxdur\nSuyumuza çirkab sular qarışır, lakin tədbir görən yoxdur\nSon illər respublikamızın digər bölgələri kimi, Gəncənin də siması başdan-başa dəyişib. Yeni salınmış park və xiyabanlar, rahat küçə və prospektlər, yaraşıqlı yaşayış binaları əhalini məmnun edir.\nHazırda şəhərin infrastrukturu da yenilənir: qaz, işıq və su təchizatındakı problemlərin aradan qaldırılması üçün böyük layihələr həyata keçirilir. Amma elə problemlər olur ki, onların həlli təxirəsalınmaz təcili müdaxilə tələb edir.\n20 gündən artıqdır ki, həyətimizə gələn sudan istifadə edə bilmirik. Çünki kanalizasiya suları həmin su xəttinə qarışdığından səhhətimiz üçün təhlükə yaranıb. Dəfələrlə Gəncə Şəhər Su-Kanal Törəmə Müəssisəsinə gedib bu barədə məlumat verib əncam çəkmələrini xahiş etmişik. Hər dəfə də “gedin tədbir görəcəyik” - deyib bizi yola salırlar. Lakin vəziyyət dəyişmir. Məcbur olub suyu maşınla alırıq. Bu da büdcəmizə xeyli ziyan vurur.\nHörmətli redaksiya! Xahiş edirik bizə bu problemin həllində kömək göstərəsiniz.\nGəncə şəhəri, Pərviz Səmədov küçəsi


ERMƏNİLƏR ZƏNGİLANDA GÖRÜNMƏMİŞVƏHŞİLİK TÖRƏTMİŞDİLƏR – XəbərAl.Az\nPrezident İlham Əliyev öz çıxışlarında qeyd edib ki, bir il bundan əvvəlki dövrə qayıdaraq qələbəmizin əzəmətini bir daha görürük: “Çünki müharibə getdiyi zaman, əlbəttə, bizim gündəlik fəaliyyətimiz qələbəni möhkəmləndirməkdən, bütün işğal edilmiş torpaqları azad etməkdən ibarət idi. Yəni, əldə edilmiş uğurları təhlil etmək üçün vaxt yox idi və buna heç gərək də yox idi. Amma bu gün müharibədən və Zəngilanın azad olunmasından bir ilin keçməsindən sonra bunu daha dəqiq və aydın təhlil edərkən görürük ki, bu Qələbənin çox böyük əhəmiyyəti olmuşdur”.\nQeyd edək ki, Zəngilan rayonu tarixi-dini abidələrlə zəngin bir diyardır. İmam Hüseyn məscidi (XVII əsr), Məscid (XIX əsr) – Malatkeşin kəndi, Məscid (XIX əsr) – Qırıq Muşlan kəndi, Məscid (XIX əsr) – Muşlan kəndi, Məscid (XIX əsr) – Rəzdərə kəndi, Alban kilsəsi – Xanazor və Yeməzli kəndləri. Ziyarətgahlar: Səkkizguşəli türbə (XIV əsr) – Məmmədbəyli kəndi, Ziya Baba ocağı – Ağkənd kəndi, Xanazur türbəsi – Bartaz kəndi, Xanazor piri – Bartaz yaxınlığında, Soltan Heydər piri – Bartaz dağında, Günqışlaq piri – Günqışlaq kəndi, İzzə piri – Hacıllı kəndi, Hacallı (Hacıallı) günbəzi – Hacıllı kəndi, Buqakar piri – Leyfaz kəndi, Məlikli Hacı Mir Məhəmməd ocağı – Məlikli kəndi, Veysin piri – Pirveyis kəndi, Seyid Musa ocağı – Sobu kəndi, Qaradağlı piri – Şəfibəyli kəndi, Yal piri – Vejnəli kəndi, Yel piri – Vejnəli kəndi, Soltan ocağı – Yeməzli kəndi, Şəhid Məhəmməd yeri – Yeməzli kəndi, Dəvəcüneyt piri – Zəngilan şəhəri, Məmməd bəyin türbəsi – Məmmədbəyli kəndi. Tarixi memarlıq abidələri: Şərifan abidələri (IX-XVI əsrlər) – Şərifan kəndi, Şəhri Şərifan yaşayış yeri (orta əsrlər) – Hacallı kəndi, Ağca Aşıq yaşayış yeri (orta əsrlər) – Qumlaq kəndi, Qız qalası (orta əsrlər) – Qumlaq kəndi, Qəsr qalası (orta əsrlər) – Oxuçuçayı, Sərdabə (XIII əsr) – Şərikan kəndi, Sərdabə (XIV əsr) – Yenikənd kəndi, Hacallı dairəvi bürcü (XIV əsr) – Hacallı kəndi, Körpü (XIX əsr) – Hacallı kəndi, Hacalı qülləsi (XIV əsr) – Məmmədbəyli kəndi, Nekropol (e.ə VI-IV əsrlər) – Quyudərə Xəştab kəndi, Küp qəbirlər (b.e.ə. IV-II əsrlər) – Yeməzli kəndi, Koroğlu daşı (VII-VIII əsrlər) – Ağ oyuq düzü, Bartaz Qız qalası (XIV əsr) – Bartaz kəndi,Şərifan sərdabəsi (XII əsr) – Şərifan kəndi, Tağlı körpüsü (XVI əsr) – Sobu kəndi, Yəhya ibn Məhəmməd əl-Hoca məqbərəsi – Məmmədbəyli kəndi. Bütün bu abidılər, evlər, tarixi abidələr tamamilə dağıdılıb, ağaclar məhv edilib. Artıq bütün tərəqqipərvər qüvvələr Zəngilan rayonunun erməni işğalı zamanı misilsiz vandalizimə məruz qalmasını təsdiq edir.\nBiz bu vandalizmə, əlbəttə, sakit və laqeyd baxa bilmirdik. Başlıcası budur ki, Azərbaycan xalqı torpaqlarımızın azad olunacağı günü səbirsizliklə gözləyirdi. İnsanlarımızda bu günün gələcəyinə inam itməmişdi, bir bir inam var idi ki, biz gec-tez öz doğma torpaqlarımıza qayıdacağıq. O gün gəldi!\nPosted on 17 İyul 2020 17 İyul 2020 Author mirismail\nXəbəral.az xəbər verir ki,Ana Vətən Partiyasının sədri,Millət Vəkili Fəzail Ağamalının oğlu Elçin Ağamalı Ölkə başçısının çağrışına qoşularaq könüllü Azərbaycan ordusuna könüllü hərbi xidmətə yazılıb. Xəbəral.az xəbər verir ki, bu barədə Fəzail Ağamalı öz facebook səhifəsində paylaşıb: Ana Vətən Partiyası Mərkəzi Aparatının rəhbəri, oğlum Elçin Ağamalı səfərbərliyə qoşulmaq istədiyini mənə bildirdi. Mən öz xeyir – duamı […]


Dünya bankı: Azərbaycan səhiyyə və təhsil sahəsində ən çox irəliləyişə nail olmuş 10 ölkədən biridir – Dialoq.info\nELM VƏ TƏHSİL 2020.09.17 01:30\nAzərbaycan səhiyyə və təhsil sahəsində irəliləyişə nail olmuşdur, amma öz insan kapitalını gücləndirməyə daha çox sərmayə qoymalıdır. Trend-in məlumatına görə, bu barədə Dünya Bankının İnsan Kapitalı İndeksinin (İKİ) hesabatında deyilir. Dünya Bankının hesabatında deyilir\n“Avropa və Orta Asiya regionunda hökumətlər artım və inkişafın əsas hərəkətverici qüvvələri olan səhiyyə və təhsilə investisiya qoyuluşuna üstünlük verməkdə uğur qazanıblar. Bununla belə, Covid-19-un ortaya qoyduğu problemlər, insanların keyfiyyətli təhsil və səhiyyə xidmətləri almasını təmin etmək məqsədilə xidmətlərin göstərilməsini və sosial yardım proqramlarını təkmilləşdirmək üçün müasir texnologiyalardan daha çox istifadə də daxil olmaqla daha güclü siyasət reaksiyası tələb edir”, Dünya Bankının Avropa və Orta Asiya regionu üzrə vitse-prezidenti Anna Byerde demişdir.\nDünya Bankı və Azərbaycan Hökuməti tərəfindən bu yaxınlarda tamamlanmış “Sağ qal, Öyrən, İnkişaf et: Azərbaycanın iqtisadi artımını sürətləndirmək üçün strateji insan kapitalına investisiyaların yatırılması” adlı araşdırmada Azərbaycanda insan kapitalının formalaşdırılması və aktivləşdirilməsindəki irəliləyişlər və çağırışlar müəyyənləşdirilmişdir. Son 10 il ərzində Azərbaycanda uşaq ölümü və uşaqların inkişafdan geri qalması əmsalları əhəmiyyətli dərəcədə azalmışdır.\n“Azərbaycan əhalisi – onun “insan kapitalı” – ölkənin ən qiymətli resursudur və Dünya Bankı yaşindan, cinsindən və yaşadığı bölgədən asılı olmayaraq bütün ölkə əhalisinin rifahını və məhsuldarlığını daha da artırmaq üçün imkanları dəstəkləməyə sadiqdir “, – Dünya Bankının Azərbaycandakı nümayəndəsi Sara Maykl (Sarah Machael) bildirmişdir.


Dağıstandakı qiyama görə Azərbaycanda bahalaşma gözlənilir | Bizimxeber\nDağıstandakı qiyama görə Azərbaycanda bahalaşma gözlənilir\n06 Aprel 2017 / 12:50 / Baxış sayı: 1086\nDağıstanda TIR sürücülərinin martın 27-dən bəri “Platon sistemi”inə etiraz olaraq başlatdıqları tətil Azərbaycandan Rusiyaya və geriyə yükdaşımalara ciddi zərbə vurub\nBu barədə virtualaz.org-a situasiya ilə tanış olan mənbə deyib. Mənbənin bildirdiyinə görə, günlərdir Dağıstanda tətil edən sürücülərin girovuna çevrilmiş Azərbaycan dövlət nömrə nişanlı TIR-lardan cəmi 10-u bu respublika ərazisini keçə bilib.\nO da “Rosqvardiya”nın BTR-lərinin və avtomatlılarının müşaiyət etdiyi karvanın tərkibində. “Bu, Bakının vəziyyətə hökumət səviyyəsində müdaxiləsindən və Moskva ilə danışıqlardan sonra mümkün olub”-mənbə deyib.\nXatırladaq ki, bundan əvvəl Rusiya KİV-ləri Dağıstanda saxlanılan Azərbaycan maşınlarından 50-nin polisin və “Rosqvardiya”nın müşaiyəti ilə Moskva istiqamətində hərəkət etdiyini, qalan maşınların hələ də Yaraq Qazamalar kəndi yaxınlığında gözlədiyini bildirirdi. Lakin ötən gün Dağıstandan qayıdan mənbəmiz deyir ki, əslində Azərbaycan maşınlarının sayı cəmi 10 olub. “Onları BTR-lər, avtomatlılar müşaiyət edirdi, dağıstanlı sürücülər hədələdi ki, geri qayıdanda həmin maşınlara divan tutacaqlar”-Azərbaycandan Rusiyaya yükdaşımalarla məşğul olan mənbə deyib.\nHəmin mənbə deyir ki, Azərbaycandan Rusiayya pomidor göndərmək istəyən müştərilərindən biri yükün TIR-larla daşınmasının mümkün olmadığını görərək onu sərnişin avtobusunun yük yerində keçirməyə çalışıb. Bunun üçün pomidorun hər kiloqramına 200 rubl təklif edib. Lakin Azərbaycandan Rusiyaya sərnişin daşıyan avtobus sürücülərindən heç kim yükü götürməyə risk etməyib.\nDağıstanda “dalnoboyşklər”in qiyamının nəticəsi olaraq nəinki Azərbaycandan Rusiyaya kənd təsərrüfatı məhsullarının daşınması çətinləşib. Eləcə də Rusiyadan Azərbaycana ərzaq və digər tələbat mallarının idxalında problemlər yaranıb. Hazırda Bakının supermarketlərində Rusiya istehsalı olan ərzaq məhsullarının azalması müşahidə olunur. Topdansatış mağazalarında deyirlər ki, Rusiyadan mal gətirilməsi dayandığı üçün anbarlarda da mal tükənməkdədir. Dağıstandan yaranmış vəziyyət o cümlədən Avropa ölkələrindən Azərbaycana Rusiya üzərindən avtomobil nəqliyyatı ilə yükdaşımalarda problem yaradıb.\nElə Dağısgtanın özündə də ərzaq məhsullarının qıtlaşması və bahalaşması başlayıb. “Molodyoj Dagestana” qəzetinin yazdığına görə hazırda bu respublikaya həm xaricdən, həm Rusiya federasiyasının digər subyektlərindən mal gətirilməsi praktiki olaarq dayanıb. Topdansatış ərzaq bazalarının işçiləri deyirlər ki, anbarlarda mal tükənməkdədir. Əgər tətil daha bir neçə gün davam etsə onlar mağazalara verməyə mal tapmayacaqlar. Artıq yaranmış qıtlıq qiymətlərə təsir edib və bir sıra gündəlik tələbat malları, o cümlədən ərzaq məhsulları, tərəvəz bahalaşıb.\nTodansatış bazalarından birinin sahibi Maqomedxan Hacıyev deyib ki, Dağıstana tərəvəz əsasən Azərbaycan və İrandan daşınır. Hazırda isə təchizat dayandığından anbarlarda mal tükənmək üzrədir. “Hazırda TIR-larla təchizat dayanıb. Ancaq kiçiktutumlu maşınlarla-“Qazel”lərlə mal gətrilir. O da qiymətə təsir edir”-Hacıyev deyir. Dağıstanlı sürücülər isə deyirlər ki, onların tələbləri yerinə yetirilməyənə qədər aksiyanı dayandırmayacaqlar.


Yerleşdirdi: *_*M_O_N_I_K_A*_*(24.12.2012 / 17:56)\nOxunmuş: 5435 | | Like: 0\nEkzogen sızanaqlar xarici təsirlər nəticəsində meydana çıxdıqları halda endogen sızanaqlar daxili səbəblər nəticəsində əmələ gəlir. Adətən, onlar dəri piyinin dəyişikliyi nəticəsində meydana gəlirlər.\nSızanaqların ilk nişanələri, adətən, 12 yaşında, pubertat dövrünün lap başlanğıcında özünü göstərir. Qızların cinsi yetişkənliyi oğlanlarınkından tez baş verdiyindən, üzlərindəki çivzələr də daha tez çıxır. İlk əvvəllər bu, komedon olsa da, 14-15 yaşlarında artıq irin tərkibli elementlərə çevrilir. Kliniki əlamətlərin qabarıq ifadəsisə 16-18 yaşlarına gəlib çıxır. Bu dövr onunla təhlükəlidir ki, həmin vaxt sızanaqların daha dərin dormaları – konqlobat fleqomenozlar “at oynadır”. Artıq 20-25 yaşlarında gənclərin bir çoxunda kliniki nişanələr tamamilə yoxa çıxır.\nQaba çivzələr orqanizmdə baş verən mürəkkəb qarşılıqlı əlaqəli patoloji dəyişikliklər nəticəsində meydana gəlir. İlk səbəb kimi insanın yağlı növ dəriyə genetik meyilliyi göstərilir. Belə ki, quru dərili adamlar çivzə xəstəliyindən əziyyət çəkmirlər.\nDəridə iltihab prosesi bitəndən sonra ixtisaslaşdırılmış salonlarda kosmetoloji prosedurlar kursunun keçirilməsi zəruridir, belə ki, bu prosedurlar çivzə səpgilərinin, o cümlə-dən, dərinin çapıq zədələrinin qalıq hallarının effektli şəkildə aradan götürülməsinə imkan yaradır.\nSağlam qadınlarda hormonal fonun belə bir xüsusiyyəti var ki, estrogenlər androgenlərə nisbətdə üstünlük təşkil edir, amma orqanizmin bu cür vəziyyəti yalnız pubertat dövrünün sonuna doğru tam formalaşır. Cinsi yetişkənlik dövründə isə (12-18 yaşlarında) orqanizmdə hər iki hormonal növü “hökmranlıq edir” və cinsi hormonların dərəcəsi müəyyən pillələrlə dəyişir.\nAndrogenlərin bir yerə yığılması üstünlük təşkil edəndə (qızlarda bu, adətən, menstrual dövrlə bağlıdır), dəridə növbəti sızanaqlar əmələ gəlir. Əvvəl də deyildiyi kimi, androgenlərin təsirilə dəri piyinin ifrazı 20-30% artır, amma o, həm də dəri piyinin keyfiyyət tərkibinin dəyişikliyinə də gətirib çıxarır. Nəticədə dəri piylərinin kanalları qalınlaşır, tüklü follikullar isə iltihablaşır ki, bu da çivzəli səpməyə daha bir səbəb olur. Piy vəzlərinin çıxarıcı kanalları sıxılır və dolur ki, bu da tıxacların əmələ gəlməsinə gətirib çıxarır, deyilən şərait isə bakteriyaların mövcudluğu və inkişafı üçün əladır.\nBeləcə, sızanaqlar yeniyetmə qız və oğlanlarda baş verən səpkilərdir ki, bu da, adətən, 20-25 yaşlarında yoxa çıxır.\nAncaq elə sızanaqlar da var ki, onlar daha gec yaş dövründə meydana çıxır. Əgər sızanaqlar 25 yaşından sonra da yoxa çıxmırsa və hətta, əksinə, yaşlı adamda ilk dəfə meydana gəlirsə, bu, artıq dərinin androgenetik xəstəliyindən xəbər verir. O, cinsi hormonların hasilində tarazlığın pozulması ilə bağlıdır.\nSızanaqların qeyri-iltihablı elementlərindən ən çox yayılanı komedonlar, və ya qara nöqtələrdir. Onlar dəri vəzlərinin qatı tərkibindən əmələ gələn – sonuncular vəzin çıxarıcı kanalından axır – dəri piylərindən ibarət tıxaclardır.\nQara çivzələrin əmələ gəlməsinin iki səbəbini ayırd edirlər. Bir tərəfdən bu, dəri piyinin tərkibinin dəyişilməsidir, digər tərəfdən – piy vəzinin çıxarıcı kanalının əvvəlində hüceyrələrin əmələ gəlməsinin artımıdır. Komedonlar dəridə tünd qonur və ya qara nöqtə şəklində olur. Deyilən şəraitdə qara rəng dəri piyinin oksigenlə qarşılıqlı əlaqədə olarkən turşulaşması nəticəsində alınır. Digər irinlər kimi, qara nöqtələr də dərinin yalnız yağlı hissəsində, ən çoxsa burunda məhdudlaşır.\nKomedonların əmələ gəlməsi qaba çivzə səpkilərinin ilkin meydana çıxması dövrünə təsadüf edir və adətən, pubertat dövrünün əvvəlilə üst-üstə düşür. Yağlı dərili insanlarda piy tıxacları və ya komedonlar müxtəlif seborey hissələrdə yaşlı dövrədək, yəni cinsi vəzlərin fəaliyyətinin sonunadək qala bilər.\nÇivzə xəstəliklərinin qrupuna papulları (suluqlar) və pustulları (irinli yaraları) aid edirlər. Xaricdən onlar piy tıxacının başlanğıcında o qədər də böyük olmayan qırmızı bərkimələr kimi görünürlər. Bu bərkimələr konus və ya yarım-kürəvi formaya malikdirlər, güclü ağrı vermirlər. İlk əvvəl onların ölçüləri böyük olmur. Amma sonra bir neçə gün ərzində bu törəmələr özlərində baş verən iltihab prosesi nəticəsində böyüyür.\nİltihab irinin əmələ gəlməsilə nəticələnir ki, sonuncusu çivzənin mərkəzi hissəsində toplanır. Bu zaman törəmə özü yumşalır. Bu proses gicişmə ilə müşayiət olunur. Əgər çivzəni kənarlardan sıxsanız, onun yuxarı divarı partlayır və çıxarıcı kanalından əvvəlcə irin, sonra qan gəlir.\nPapulyar-pustılyoz (qovuqlu-köpüşüklü) çivzələr yağlı dərinin müxtəlif hissələrində – üzdə, kürəkdə, sinədə məhdudlaşa bilər. İltihab prosesini dayandırmasan, çivzələrin əmələ gəlməsi davam edəcək – törəmələrdən biri yetişəcək və partlayacaq, onların yerində və yaxın sahələrdə isə yeniləri əmələ gələcək.\nAdi qaba çivzələr sızanaq xəstəliyinin daha ağır formalarına dəyişilə bilər. Kürəşəkilli çivzələr (digər adı konqlobat, üst-üstə tökmədir) bunlara aiddir. Onlar əsasən bədəni zədələyir, üzə isə nadir halda çıxırlar. Bu cür xəstəliyin səbəbi rolunda anadan-gəlmə immunitet xüsusiyyətləri çıxış edir. Xəstəlik öz-özünə keçmir: əgər onu müalicə etməsən, insana həyatı boyu əziyyət verə bilər.\nKürəşəkilli çivzələrin ilkin nişanələri qonur çalarlı bərk törəmələrdir. Onlara əllə toxunma ağrı hissi oyadır. Bir müddətdən sonra törəmələr yumşalmağa başlayır. İnkişafın son mərhələsində törəmənin partlaması irinin və qanın axması ilə müşayiət olunur.\nKürəşəkilli çivzənin ümumi törəməsinin səthində ayrıca iri düyünlər də əmələ gələ bilir ki, sonuncular da abses (irinlik) ocağı yaradır. Belə düyünlərin partlaması və sağalmasından sonra dərin çapıq yerləri qalır ki, onlar da uzun müddət sorulmurlar və bəzən həmişəlik qalırlar. Kürəşəkilli çivzələrin yerində də çapıq izləri və ləkələr qalır.\nKosmetoloji salonlarda üzün təmizlənməsi adlanan prosedurdan tez-tez istifadə edirlər. Özü də yalnız müalicəvi manipulyasiya yox, həmçinin gigiyenik məqsədlə. Beləcə, üzün təmizlənməsi çivzəli səpkilərin bütün formalarında tətbiq edilir.